Афу эт мени\nТақлид қилолмадим, кечир, Ватаним –\nТош каби бардошли бўлолмадим ҳеч.\nСапчиб турган эсам, айбситма мени,\nАфу эт, ахир мен ўлолмадим ҳеч.\nКечир, сапчиб турдим оғир уятдан –\nТарихидан жудо бўлган халқ каби\nКелажаги қаро инсониятдай –\nЭнг сўнгги лаҳзада турдим мен қалқиб!\nТурдим, сапчиб турдим, ўзимга келдим,\nШаккок фарзандингни афу эт, Ватан –\nГўзал кафанларни эгнимдан юлдим,\nТушдим, сакраб тушдим тилла тобутдан!…\nЎтган ҳафта воқеа ва ҳодисаларга бой бўлди. Совуқ шунчалар қаттиқ келдики, сув иситгич қозонлар дош бера олмай қолди, чироқ Тошкентнинг қоқ марказида ўча бошлади – Ўзбекистон зимистонга айланди, шеърини эшитганингиз Муҳаммад Солиҳ мухолифат етакчилигидан истеъфо беришини билдирди.\nҲаммасини охиридан бошласам.\n“Эрк” демократик партияси раҳбари Муҳаммад Солиҳ истеъфога чиқиш ниятини очиқлади. Солиҳ “агар ҳукумат унинг ва партиянинг мусодара қилинган мулкини қайтариб, реабилитация қилса, Тошкентга бориб “Эрк” қурултойида истеъфо беришини” билдирди.\nАйни пайтда Муҳаммад Солиҳ “шартлари бажарилмаган тақдирда мухолифатдаги фаолиятини давом эттиражаги”ни таъкидлади.\nҲар холда расмий Тошкент Солиҳ талабларини бажармаслиги эҳтимоли катта. Демак, истеъфо ҳақидаги сўзнинг амалга ошиши келажакка ҳавола.\nМуҳаммад Солиҳ 1949 йилда Хоразм вилоятида туғилган.\nТошкент давлат университети (ҳозирги Миллий университет)нинг журналистика факультетини, Москвадаги Олий адабиёт курсини тугатган.\nУ ўзининг 1977 йилда нашр этилган илк шеърий китоби – “Бешинчи фасл” билан авангард шоир сифатида танилади.\n20 дан ортиқ шеърий, насрий ва публицистик китоб муаллифи.\nМуҳаммад Солиҳ Франц Кафка асарлари ва 20-аср француз шоирлари, шунингдек, атоқли турк шоири Юнус Эмро шеърлари ҳамда туркий халқларнинг машҳур эпоси саналмиш “Дада Қўрқут китоби”ни ўзбек тилига ўгирган.\nШўро даврида айрим танқидчилар Муҳаммад Солиҳни миллий анъаналардан узоқ, Ғарбга тақлид қилувчи шоир сифатида танқид қилишади.\nАммо айнан Муҳаммад Солиҳ ўзбек тили, миллий адабиёт ва тарихга нисбатан шўролар сиёсатини танқид қилиб чиққан илк ўзбек зиёлиси бўлади.\nСССРнинг сўнгги йилларидаги ошкоралик сиёсати Муҳаммад Солиҳни ўткир публицистга айлантиради.\nУ Ўзбекистондаги пахта яккаҳокимлиги, Орол денгизининг қуриши оқибатида юзага келган экологик фожеа мавзуларида кўплаб мақолалар эълон қилган.\nМухолифат лидери Муҳаммад Солиҳ ва унинг баёнотига оид мавзуга хабарлардан сўнг қайтамиз.\n23 ва 24 ноябрь кунлари Наманган шаҳрида ва Фарғона вилоятининг Тошлоқ туманида қаҳратон совуқда газсиз ва электрсиз қолган аҳоли норозилик билдириб кўчага чиқди. Қаттиқ совуқдан думбаларигача музлаган аҳоли кўча-кўйда ҳам, ижтимоий тармоқларда ҳам бир одамни – Мирзиёевни қарғади.\nВаҳоланки, шу йил кузида қишки мавсумга тайёргарлик ҳақида йиғилиш ўтказиб, қарор чиқарган президент Мирзиёев бу йил қиш қаттиқ келишини айтиб, Тошкентда тайёргарлик учун Бош вазир Абдулла Ариповни, вилоятлар учун Бош вазирнинг биринчи ўринбосари Очилбой Раматовни масъул қилганди.\nБу гаплар Арипов ва Раматовнинг у қулоғидан кириб, нариги қулоғидан чиқиб кетгани 18 ноябрдан кейин аён бўлди. Шу куни ёққан қор Абдулла оканинг ҳам, Очилбой оғанинг ҳам кетларини очиб ташлади.\nУлар қишга умуман тайёргарлик кўрмагани ошкор бўлди. Тошкентда ва вилоятларда қозонхона, қувурлар ишдан чиқди, аҳоли газдан ва электр энергиясидан узиб қўйилди.\nЎзи охирги пайтларда шу Абдулла Арипов ва Очилбой Раматовнинг ўзлари ҳам, мўйловлари ҳам жуда шубҳали бўлиб бормоқда. Икковлон Мирзиёевга қарғиш келтирадиган ишларни дўндиришяпти.\nСўнгги икки йил ичида бутун Ўзбекистон бўйлаб гигант қурилишлар кетаётгандай туюлмоқда. Йўқ, ҳукумат йўлларни таъмирламаяпти, янги иситиш қувурлари ҳам ётқизаётгани йўқ. Давлат қандайдир дабдабали сити ва бизнес марказлар қурмоқчи. Бу бизнес марказлари эса бизнинг уйларимиз жойлашган ерда қурилиши керак экан.\nАгар сиз уй ўзимники деб ўйласангиз хато қиласиз\nТошкентлик фаол Фарида Шариф қуйидагиларни ёзди:\n“Кўп қаватли турар жой биносида сизнинг уйингиз ёки квартирангиз бор. Сиз уни сотиб олгансиз ёки у сизга мерос қолган. Сизда ушбу мулкка эгалик ҳуқуқини тасдиқловчи кадастр ҳужжатлари мавжуд.\nАммо тўсатдан сизнинг олдингизга аллакимлар келиб, “Huynia Project” МЧЖ уйларингиз тагидаги 2 гектар майдонни олгани тўғрисидаги ҳужжатнинг А5 форматда кўчирилган нусхани силкитиб, бу ҳам етмагандай, кадастр хизмати ушбу “Huynia Project”га мулк ҳуқуқини рўйхатдан ўтказгани ҳақида ёзилган яна бир ўшандай А5 форматдаги ҳужжатни кўрсатиб турса… Қарабсизки, уйингиз энди сизники эмас.\nВа Ўзбекистон суди / прокурори / адвокати бундай дейди: “Ҳа, албатта, энди уйингиз сизники эмас, бўшатиб қўйинг”.\nСиз айтасиз: “Қанақасига меники эмас? Мана менинг шахсий мулк ҳуқуқимни тасдиқловчи ҳужжат!”\nЎзбекистон суди / прокурори / ва ҳар қандай адвокат сизга бундай дейди: “Ҳа, сизнинг шахсий мулкингиз энди сизга тегишли эмас. Мансублигига кўра, у давлатга тегишли, яъни муниципалдир”.\nСиз айтасиз: “Аммо менинг уйим давлат эҳтиёжлари учун эмас, балки ҳеч кимга номаълум “Huynia Stroy” МЧЖнинг тижорат манфаатлари учун берилмоқда”.\nСудя / прокурор / ҳар қандай ўзбек адвокати эса сизга бундай дейди: “Ҳоким ҳукмдор, демак, шунга ўхшаш тарзда “Huynia Stroy” эҳтиёжлари давлат эҳтиёжидир”.\nСиз айтасиз: “Хусусий мулк дахлсизлиги ёзилган Ўзбекистон Республикаси Конституцияси қаерда қолди? Хусусий мулк тўғрисидаги қонун-чи?”\nСуд / прокурор / ва ўзбек адвокати эса бундай дейди: “Бу ерда шиорларга ўрин йўқ”. Шоҳ ва мот.\nБир пайтлар бизнинг қишлоққа Бухородан Раззоқ носчи деган одам кўчиб келиб, нос ишлаб чиқаришни саноат миқëсида йўлга қўйиб бойиб кетди. Носга кул қўшарди.\nРаззоқ носчи бир куни ўғил уйлаб тўй қилди. Одамлар роса яйради. Раззоқ ота бўлса, “Бемалол яйранглар. Ўзингизнинг пулингиз – ўзингизнинг кулингиз”, деган эди.\nШунга ўхшаш Тошкент ҳокими давлат хазинасидан меҳмонларни тўйдиришга ўзининг фирмасига буюртма бергани бугун ўртага чиқди.\nТошкент шаҳри ҳокимлиги 2020 йилнинг 24 январь куни давлат тадбирига ташриф буюрган меҳмонларни овқатлантириш учун қарийб 1,5 млрд сўмлик кетринг хизматига буюртма берган. Буюртмани AKFA Dream World компанияси бажарган.\nОдамлар айни зиёфатда ёки Раззоқ носчининг тўйида яйраётган пайтда, табиий, тўйхонага йиғилган бир тўда эркаклар олдида раққоса ўйнайди. Бусиз ўзбекнинг тўйи тўй эмас.\nРассом Тузга мактублар\nШу ўринда тармоқ фаоли Митра Анахита ëзган мактубни ўқиб берсам:\n“Ҳурматли рассом Туз, бу хатни тўйхонада ўтириб ëзяпман. Эркаклар хира пашшадай раққоса қизга ëпирилган. Лекин нега бу ўзбек эркаклари Асалхон “фаолияти” ҳақида ҳақоратли комментлар ëзишади?\nУлар тўйларда ўз фарзандлари олдида очиқ оргиялар қилса, ҳеч кимнинг иши йўқ. Ҳамма хотиржам. Ўзбек ўспиринлари 14 ëшидан бошлаб фоҳишага боришади. Буниям одатдагидек қабул қилишади.\nСтатистикага кўра, ўзбеклар порно сайтларга кириш бўйича дунëда пешқадам. Улар ҳатто Покистонни ҳам қувиб ўтиб, рўйхат бошига чиқишди. Жамиятда қандайдир оммавий иккиюзламчилик кузатилмоқда”.\nОтаси эмасмикин “эркак” сўзининг?\n“Эрк” сўзида балки,\n“Эрк” сўзи шунчаки\nФақат афғон томонларда.\nУ нуқул ирригаторни сўкди. Ким уни сайлаган бўлса, лимони қурисин, товуғи ўлсин, деди. Мана, сайлов келди. У ғоз туриб уйдан чиқаркан, “қарши овоз бераман”, деди қатъий қилиб.\nСайлов участкасига яқинлашганида эса қатъийлик уни тарк эта бошлаган эди. Худди миясидаги исëнни атрофдаги милисалар рентген қилиб кўриб тургандай терлаб кетди қиш бўлса ҳам.\nМана, сайлов участкасига кириб, бюллетенни қўлга олиб, мулозимларга қараб аянч жилмайди. Бахмал парда билан ўралган қути ичига кириб чуқур нафас олди. Орти-олдига аланглаб қаради.\nКейин ирригатор яна сайлансин деган жойга “ҲА” деб розилик ëзиб, кабинадан чиқди. У худди катта қаҳрамонлик қилгандай атрофга қараб, “мен уни яна сайладим”, деб қувонч билан бақиришни истарди.\nХудди циркда эшак устидан ҳатлаган кўппак каби бозингардан қанд кутарди. Аммо катта телпакларни кийиб олган катталарга бу чмонинг ички туйғулари поххуй эди. Улар қоғозларга биннасалар ëзиб, тилпонларида гаплашиб ўтиришарди.\nҚиб қўйган ишига рағбат кўрмаган бу тавия бўйнини қисиб, калтакланган урғочи итдай участкани тарк этди. Уни совуқ ва электрсиз уй, бўм-бўш музлаткич ва доим оч бола ҳамда ўқлов кўтарган норози хотин кутиб турарди. “Ахир…”, деди у ўзига ўзи.\n“Ахииирр”, деган эди, бирдан оëғи йўлдаги чуқурга кириб кетди. Кимдир кечаси ўша ерда катта ҳожат чиқариб, устини кўмиб кетган экан. Ботинка ҳам адо бўлди. Шу қишда уни ювсак қачон қурийди, деб ўйлади бу қашшоқ фуқаро.\nЎша куни кечқурун Ўзбекистон телевидениеси ирригаторнинг 98 фоиз овоз олгани ҳақида тўғри хабар берди. Ҳақиқатан ҳам миллионлаб қашшоқ ва тавиялар овоз берган эди. “Яшасин мусаффо ва серқуëш янги истонимиз”, дея яна 30 йиллик уйқуга кетди бу раъият. Эркинлик нелигин билмай уйқуга кетди.\nҚамоқхона ҳовлисидаги эркинлик\nДавлат берган эркинлик – қамоқхона ҳовлисидаги эркинлик, деганди Америка президенти Ҳенри Турау. Давлат ўзи нима? Газ, чироқ йўқлиги ҳақида ëзсам, фейсбук фойдаланувчиларидан бири “буни ҳар ким ўзи ҳал қилсин”, дея эътироз билдирди.\nЯъни давлатнинг иши эмас бу. Тасаввур қилайлик, мактаб йўқ. Болани ўқитиш учун ўзингиз мактаб қурасиз. Мактабга борадиган йўл йўқ. Бульдозер ëллаб келиб йўл қиласиз.\nЧироқ йўқ. Движок олиб келиб, чироқ ëқасиз. Кўмир сотиб олиб, уй иситасиз. Касалсиз, аммо касалхона йўқ.\nКасалхона қуриб, докторни пулга ëллаб, ўтқазиб қўясиз. Йўлда юришга бандитлардан қўрқсангиз, тўртта барзангини ëллаб телех қиласиз.\nХавфсизлик ҳам сизга керак. Чунки мактабда бола ўқитмоқчи, йўлда юрмоқчи, ëруғ ва иссиқда ўтиришни истамоқчи бўлган сиз. Даволанмоқчи бўлган ҳам сиз.\nДемак ўзингнинг муаммоингни ўзинг еч. Давлат Қирғизистон ва Тожикистонга ëрдам жўнатсин. Муз саройи қурсин, СССРни мақтайдиган кино учун миллион доллар ажратсин. Ўрис хоккейчиларига квартира совға қилсин.\nШундайми? Давлат нима? Давлат – бу 35 миллион киши солиқ тўлаб ушлаб турадиган тузилма. Унинг вазифаси йўл қуриш, мактаб ва соғлиқни сақлаш тизимини улшаб туриш ва халқни газ, сув, канализация ва электр билан таъминлаш.\nАйнан муз саройи қуриш, куëв боқиш, халқ мулкини ўзининг номидан қўшниларга совҳа қилиб юбориш давлатнинг ваколатида эмас.\nГаз Ўзбекистон ҳудудидаги бойлик. У газни Хитойга сотган палончи мулозимнинг ҳовлисидан отилиб чиққани йўқ. Олтин ҳам, давлатга оид бошқа бойликлар ҳам шунақа. Булар халққа фаровонлик келтириши керак. Тўртта қоринбой амалдорга эмас.\nМен кундалик муаммолар учун ҳокимиятни танқид қилсам, баъзилар доимий қуролларини ишга солишади:\n“Санга эмас танқид қилиш. Четда туриб гапириш осон. Бир оилани зўрға бошқарамиз, бутун бошли мамлакатни бошқариш осонми? Катталар нима қилса, тўғри қилади!”\nДамба ўпирилса балиқларни, девор ағдарилса қурилиш молларининг сифатсизлигини, қиз зўрланса унинг хулқ-атворини, мол қимматласа даллолни, ҳаммомда сув бўлмаса гўлахни, бозорда нархлар кўтарилса ҳаммолни айблаймиз.\nМасъулият туйғусининг йўқлиги бизни йўққа айлантиради.\nКимни гапирсанг гапир-у, ҳокимиятга, давлатга тил теккизма. Давлат – муқаддас.\nЙўқолган масъулият туйғуси\n“Масъулият туйғусининг йўқ бўлиши ҳокимиятга бўйсунишнинг энг катта натижасидир” (Стэнли Милграм).\nДиктатура ва демократия ўртасидаги энг катта фарқ ифода эркинлигидир. Янада аниқроқ айтадиган бўлсак, инсоннинг ўз фикрини эркин изҳор этиш эркинлигидир. Демократия имтиҳонларидан бири “Майдон” имтиҳони деб аталади.\nСиз Тошкент шаҳри марказидаги Мустақиллик майдонига чиқиб, қамоққа олинмаслик ёда ўлдирилмасликдан қўрқмай, ўз фикрингизни эмин-эркин баралла билдира оласизми?\nАгар бундай имкон сизда бўлса, демак сизнинг мамлакатингизда сўз эркинлиги таъминланган, мамлакат демократикдир.\nИккинчи имтиҳон эса “овоз бериб ҳайда”, деб номланади. Сиз сайловда овоз бериб, мамлакат президентини қудратдан четлата оласизми? Агар шундай имконият бўлса, демак сиз демократик давлатда яшаяпсиз.\nЛекин дунёнинг учдан икки қисмидаги мамлакатларда сиз кимгадир овоз бериб сайлашингиз мумкин, лекин айни шаклда уни ҳокимиятдан четлата олмайсиз.\nМисол учун, Россия ва Ўзбекистон сингари давлатларда сайловлар бор. Лекин бу сайловлар бемаънидир.\nЧунки натижалар олдиндан маълум! Чунки сайланувчи номзодлар олдиндан танлаб олинган ва улар ўртасида фарқ йўқ – уларнинг бари айни фикр ва қарашга эгалар.\nЭсингизда бўлса, президентликка номзод бир фалсафа профессори сайлов варақасини қутига ташлаб бўлгач, мухбирларга рақиби Каримовни ёқлаб овоз берганини айтган эди.\nЁки парламент мажлисларида Мирзиёев нутқ қилса, энг кучли қарсакни президентликка номзод бўлган Кетмонов чалади. Чунки рақибига овоз берган профессор Жалоловда ҳам, рақиби чиқишини олқишлаган Кетмоновда ҳам масъулият туйғуси йўқ. Бу эса ҳокимиятга бўйсунишнинг энг катта натижасидир.\nНима керак сенга?\nКўнсанг бўлмайдими шу ҳаётга?\nДўстларим кўрсатган ўша ҳаётга\nАтир ҳиди анқиб турган ҳаётга\nНега одамлар инқилоб қилиб ҳукмдорларни ағдаради? Нега улар кўчага чиқиб ҳақ талаб қилади? Чунки улар мамлакат бойлигини давлат тепасидаги тўртта ўғри ўмарган қашшоқ юртда яшашни исташмайди.\nГаз ва чироқ барқарор келадиган, бошқарув элитасининг амма-холаси туваги олтиндан бўлмайдиган тузум хоҳлашади. Андишаю муроса қилиб кўчага чиқмайдиган, ўнг юзига урсанг чап юзини тутадиган, кўтига тепсанг, “аяғингиз оғримадими, хўжайин”, дейдиганлар эса бу иши учун товон тўлайди.\nУларнинг сассиз мутелиги эвазига қашшоқ, нотавон ҳаëт келади. Бу ҳаëтда фақат тепадаги тўртта ўғрида ҳуқуқ, имконият ва бойлик сарват бўлади. Қолганлар мўр-малах ва сассиқ алаф. Ўзларингиз сайлаб, тилаб олгансизлар бу раҳбарлар-у, бу тизимни.\nМухолифатман деб бош кўтарган одамни ҳалигача масхара қиласизлар. “Менга қандай яшашни ўргатма”, деб Иқбол Мирзо шиғир ëзса, икки карра ҳожи она Юлдуз буни қўшиққа солди.\nСизлар эса чапак чалдингиз. Аммо мусибатга тушганлар ҳам чапак чалар экан. Совқотмаслик учун ҳам чапак чалса бўлади. Нима ҳам дердим. Баттар бўлинг. Сизлар буни ҳақ этдингиз. Коллектив ақлсизлик учун коллектив жазо бор. Ўзларингиз пиширган ошни айланиб, ҳам ўргилиб ҳам ичаверасиз энди.\nМана шу кетаётган одамларга қараб,\nМана шу кетаётган одамларга мен,\nМен жавоб бераман деса эди кимдир.\nМана шу кетаётган, тинмай кетаётган\nОдамларга қараб, шуларга мен жавоб бераман,\nМен жавоб бераман, деса эди кимдир.\nМайли, жар солмасин дунёга,\nЛоақал пичирласа эди,\ndata-title="РТдан ваъз: Коллектив ақлсизлик" data-description="
Афу эт мени

Тақлид қилолмадим, кечир, Ватаним -
Тош каби бардошли бўлолмадим ҳеч.
Сапчиб турган эсам, ..." data-image="https://eltuz.com/wp-content/uploads/2020/11/SnapShot19.jpg" data-url="https://eltuz.com/video/215912/" data-services="facebook,odnoklassniki,twitter,telegram" data-counter="ig">\nЎзбекистон мустақиллигига 50 йил бўлганмиш!\nБир пайтлар ўрта мактабда оддий ўқитувчи эдим. Туман марказига бордим дегунча газета дўконига чопардим. Сотувчи опа эса мени кўриши ...\n«BRAVO» ва Ҳалима Ибрагимова лицензиядан маҳрум қилинди\n26 февраль куни «Ўзбекконцерт» давлат муассасаси “лицензия талаблари ва шартлари қўпол равишда бузилгани, миллий урф-одатлар, одоб-ахлоқ, маънавий қадриятларга ёт ...\nРТдан ваъз: Бизни емиргувчи иллатлар ҳақида\nБизни емиргувчи иллатлар ҳақида гапирсам. Бу калимани юз йил олдин Маҳмудхўжа Беҳбудий айтган эди. Мавзуга киришдан олдин аввалги сафар ...


Фарзандини собиқ турмуш ўртоғига ташлаб кетган...\n10.12.2018 17:55 0 315\nБу аёл ҳали ўттиз учга тўлгани йўқ. Қачон ва нима сабаб бу кўчага кириб қолгани номаълум. Маълуми шуки, ҳали-ҳануз тўғри йўлни топиб олганича йўқ. Озмунча имконият берилдими унга? Мундоқ «ўзини йиғинтириб», тинч-хотиржам яшаса-чи?! Йўқса, ўзгани чув тушириш билан узоққа бориб бўлмаслигини неча бор танида ҳис этди?!\nХуллас, олтиариқлик Юлдуз Қамарова биринчи марта бундан беш йил бурун, фирибгарлик жинояти содир этганда айбланганда жавобгарликка тортилиши эҳтимоли жуда юқори эди. Бироқ Амнистия акти чиқиб, реал жазодан қутулиб қолди.\nАмнистияга илиниш бу — айбинг йўқ дегани эмас. Аксинча, жиноятинг — бўйингда, бироқ давлатнинг муруввати туфайли жазодан озод қилиняпсан деганидир. Шундан кўп ўтмай Ю.Қамарованинг яна бир «иши» фош этилди денг. У Бухорода ҳам бировни «ухлатиб» кетган экан: жиноят ишлари бўйича Когон туман суди уни уч йил ахлоқ тузатиш ишларига ҳукм қилди. Бу 2013 йилдаги гап. Ўша йилнинг ўзида у яна икки марта — жиноят ишлари бўйича Бағдод тумани ва Жиззах шаҳар судларида ўтказилган суд мажлисларининг ҳам «бош қаҳрамонлари»дан бирига айланди. Айблари тасдиқланди. Унинг аёллиги эътиборга олиниб, озодликдан маҳрум этиш билан боғлиқ бўлмаган жазолар тайинландики, шунинг ўзи ўзини ҳурмат қилган аёл учун тавба қилишга етиб ортмасмиди? Қаёқда! Орадан икки йил ўтиб, Юлдузхоннинг яна «эски» касали қўзғади. Яна фирибгарлик! Бу сафар унинг «иши»ни кўриб чиққан жиноят ишлари бўйича Тошкент шаҳар Яшнобод туман суди аёлни уч ярим йилга «кесворди»!\nБу ҳали ҳаммаси эмас. Жазони ўтаб чиқасола ўғриликка қўл уриб, яна ҳибсга олинганига нима дейсиз?! Бу иш Наманганда содир бўлган экан: ке-етди яна, салкам 4 йилни илиб...\nҚисқаси, кейинги беш йил ичида олти марта жиноятга қўл уриб, турли жазоларга мустаҳиқ этилган Ю.Қамарованинг бурнига сув кирди, дейсизми? Йўқ, бўйнидаги озодликдан маҳрум этиш жазоси енгилроғи билан алмаштирилиб, очиққа чиққан аёл олтиариқлик Мадина Қобилованинг бир дона, умумий таннархи 6 000 000 сўмлик «Қашқар балдоғи»ни «бир тақиб кўриш» баҳонасида олиб, қайта қорасини кўрсатмади. Унинг бу тариқа «сурворгани» яна фирибгарлик жиноятига қўл урганини англатса, иккинчи томондан, маъмурий назоратда бўлиш қоидаларини қасддан бузиб, истиқомат жойини ўзбошимчалик билан ташлаб кетгани, бу ҳам тегишли жазога сабаб бўлишини билдириб турарди... У қочиб кетиши жараёнида «йўл-йўлакай» Малоҳат Эрматовани 200 минг сўмга туширишга улгурганига унча-мунча тасаввурга сиғмаса керак...\nҚочиб қаёққаям боради? Фирибгарлиги билан кўп жойларда отнинг қашқасидек бўлиб қолган аёлни қўлга олиш тезкор ходимларга кўп қийинчилик туғдирмади.\nШундай қилиб, Юлдуз Қамарова еттинчи бор судланиб, тегишли жазосини олди.\nЯна бир гап. Аёл турмушга чиққан, бир нафар фарзандиям бор. Ажрашганига анча бўлган — боласини собиқ турмуш ўртоғи вояга етказаётир. Ташлаб кетган-да унга. Охирги йилларда асосий йўналиши «қамоқ — озодлик» бўлгани учунми падари вафот этганида наинки жаноза, ҳатто ундан кейин ҳам ота уйида кўринмабди...\nМақолага сўнгги нуқта қўйишдан аввал хулосанамо гаплар айтилармиди? Келинг, шуни насия қилақолайлик. Зеро, хулоса ҳар кимнинг ўзига тан. Яъни, бирни кўриб фикр қил, бирни кўриб шукр қил...\nФарғона вилояти Олтиариқ тумани ИИБ ҳузуридаги\nТергов бўлими терговчиси, лейтенант\nФарғона фирибгарлик суд


Корейс блогида Kia Optima`нинг GT-намунаси расми эълон қилинди\n17:04 / 11.08.2015 2794\nTheKoreanCar корейс блогида эълон қилинган Kia Optima седани расми GT-намунасининг янги авлодига тегишли экани маълум бўлди.\nOptima`нинг Америка бозори учун мўлжалланган намунаси жорий йил аввалида Нью-Йорк автосалонида намойиш қилинган эди. Ўшанда мазкур модел 247 от кучига эга икки литрли турбомотор билан таъминлангани айтилганди. Шунингдек, салонда туширилган фотосуратларда автомобилнинг рул чамбарагида «GT» белгиси туширилгани ҳам кўпчилик диққатини тортган, бироқ бундай намунадаги автомобиллар ишлаб чиқарилиши ҳақида маълум қилинмаган эди.\nЕвропа учун қайта ишлаб чиқилган янги “Оптима”лар эса Америка намунасидан ташқи дизайнидаги айрим ўзгаришлари билангина фарқ қилади. Бундан ташқари, GT`нинг энг янги намунадаги мотори агрегатлар қаторига 185 от кучига эга 2.4 литр ҳажмли олд ҳамда 1.6 литрли 175 от кучига эга ҳаракатлантирувчи янги двигатель киритилган.\nСўнгги мотор роботлаштирилган етти босқичли узатмалар қутиси билан уланса, қолган моторлар олти диапазонли “автомат”лар билан боғланади.\nOptima`нинг янги авлоди аввалгиларидан ташқи кўриниши, ҳажмининг катталиги, шунингдек, яхшиланган шовқиндан ҳимоя тизими ва бошқа бир қатор жиҳатлари билан фарқ қилади. Автомобилларнинг олд ва орқа қисмларига ҳам ўзгартишлар киритилган бўлиб, ғилдирак қисми ва машина кенглиги мос равишда 10 ва 25 миллиметр –2804 ва 1859 миллиметргача кенгайтирилган.\nЯнги авлод автомобиллари Франкфурт шаҳрида шу йилнинг 17-27 сентябрь кунлари намойиш этилиши кутилмоқда.


Discover Invest расмийсининг айтишича¸ Akfa Group ҳолдинггига қарашли. Бу ҳолдинг акцияларининг 70 фоизи эса¸ Озодлик ихтиëридаги ҳужжатларга кўра¸ Тошкент шаҳар ҳокими Жаҳонгир Ортиқхўжаевга қарашлидир.\nDiscover Invest ишчиларига кўра¸ 27 январь куни 10 ишчининг беш минут дам олгани учун прораб томонидан ишдан ҳайдалиши юзлаб одамнинг иш ташлашига сабаб бўлган.\nИшчилар ўзларини Қашқадарë¸ Сурхондарë ва Жиззах вилоятларидан келиб¸ Discover Invest компанияси қураëтган объектларда ишлаëтган оддий қурувчилар деб таништирди.\nДавлат Мулк қўмитаси ва адлия тизими мулозими¸ шунингдек¸ ўзбекистонлик айрим девелоперлар¸ Discover Invest ва у қарашли Akfa Group ширкатининг асл эгаси Жаҳонгир Ортиқхўжаев экани ҳеч кимга сир эмаслигини таъкидладилар.\nЎзбекистон Меҳнат Кодексига кўра, ходим учун иш вақтининг нормал муддати ҳафтасига қирқ соатдан ортиқ бўлиши мумкин эмас. Олти кунлик иш ҳафтасида ҳар кунги ишнинг муддати етти соатдан, беш кунлик иш ҳафтасида эса саккиз соатдан ортиб кетмаслиги лозим¸ деб ëзиб қўйилган.


Қиймати 28 миллион сўмлик маиший техника воситалари хайрия қилинди | "Адолат" СДП\nЎзбекистон “Адолат” социал-демократик партияси ташаббуси билан Сардоба талофатидан жабр кўрган аҳолига моддий кўмак беришга қаратилган “Сардоба сари саҳоват карвони” номли лойиҳа ташкил қилинган эди. Шу вақтгача мазкур лойиҳани қўллаб-қувватлаган саховатли инсонлар сабаб маълум миқдордаги пул маблағлари йиғилди. Ушбу лойиҳа доирасидаги тадбирлардан навбатдагиси ҳам “Саховат беназир қадрият” мавзусини ўзида ифодалади. Партия томонидан Сирдарё вилоятидаги “Болалар шаҳарчаси”да истиқомат қилиб бугунги кунда мустақил ҳаётга қадам ташлаган ёшлардан 10 нафарига тўққиз турдаги, қиймати йигирма саккиз миллион сўмлик маиший техника воситалари тантанали равишда топширилди.\nХовос туманидаги Болалар мусиқа ва санъат мактабида бўлиб ўтган тадбирда партиянинг Сиёсий ва ҳудудий Кенгаш аъзолари, депутатлар иштирок этишди.\nМаълумот ўрнида айтиш жоизки яқиндагина бу ёшларга XOVOS CITYдаги кўп қаватли уйларда жойлашган хонадонларнинг калити Сирдарё вилояти ҳокими томонидан тантанали равишда топширилган эди. Буларнинг орасида 18 ёшли Зуҳра Хўжақулова ҳам бор. У 2018-2019 йилларда спортнинг армрестлинг тури бўйича жаҳон чемпиони бўлган. Унга ҳам янги қурилган кўп қаватли уйлардаги хонадонлардан бири насиб қилган. Партиянинг Сиёсий Кенгаши аъзоларининг ташрифи эса Зуҳранинг қувончига қувонч қўшди.\n– “Болалар шаҳарчаси”да яшаган вақтларимиз тенгдошларим билан ўз уйимиз, шахсий хонадонимиз бўлишини орзу қилардик. Яқинда шу орзуларимиз амалга ошди. Президентимиз томонидан икки хонали уй берилди. Бугун эса Ўзбекистон “Адолат” социал-демократик партияси томонидан хонадонимиз учун зарур бўлган маиший техника воситалари тақдим этилди. Тўғриси, бундан жуда ҳурсанд бўлдим. Чунки энди уйимизда барча техника воситалари бор ва биз рўзғорда улардан бемалол фойдалана оламиз - дея миннатдорчилигини изҳор қилди Зуҳра Хўжақулова биз билан суҳбатда.\nЗуҳра каби келажак мақсадлари томон дадил одимлаётган ёшларни қўллаб-қувватлаш мақсадида Ўзбекистон “Адолат” СДП томонидан ташкил қилинган мазкур лойиҳа натижасида кўнгли ярим, меҳру-кўмакка муҳтожларга яна бир бора саҳоват кўрсатилди. Зеро саховат бор жойда адолат бўлади, адолатли инсонлар эса албатта саховат кўрсата олади.


Олий та’лим тизимида талабаларнинг ҳорижда тажриба ва билимларини оширишга қаратилган ан’аналарга амал қилган ҳолда, Тошкент молия институти (ТМИ) ўзининг кўплаб ҳамкор университетлари билан талабалар алмашинуви дастурларида фаол иштирок этмоқда. Бу борада Тошкент молия институти томонидан келтирилган талаблар ва мажбуриятлар билан танишиб чиқиш учун веб-саҳифамизга ташриф буюришингиз мумкин.\nТМИ нафақат Ўрта Осиё мамлакатлари, балки бутун дунёнинг кўплаб университетлари билан ҳам ҳамкорлик қилади. Қуйида биз билан алмашинув дастури боʻйича шартномалар тузган ҳамкор университетларимиз, институтларимиз ва бизнес мактабларимиз қуйидагилар: 1+1 ёки 2+2 форматида.\nСумгайит давлат университети\nПолоцк давлат университети\nШанхай молия ва иқтисодиёт университети\nЕвропа амалий фанлар ва менежмент институте\nБруней технология университети\nРим Сапиенза университети Халқаро Меҳнат\nТашкилотининг Халқаро ўқув маркази\nРицумеикан Осиё-Тинч Океани университети\nОлмаота менежмент университети\nQozogʻiston Xalqlar Doʻstligi muhandislik-pedagogika universiteti\nБизнес ва молия Олий мактаби\nЛатвия табиий фанлар ва технология университети\nМиколас Ромирес университети\nМиллий энергетика университети\nОсиё Тинч океани технология ва инновациялар университети\nКраков иқтисодиёт университети\nБухарест иқтисодий тадқиқотлар университети\nМосква иқтисодиёт, сиёсат ва ҳуқуқ институти\nУрал давлат иқтисодиёт университети\nСанкт-Петербург давлат иқтисодиёт университети\nҚозон давлат молия-иқтисодиёт институте\nМиллий тадқиқот ядро университети "МЕПҳИ"\nРоссия Федерацияси ҳукумати ҳузуридаги молия университети\nWоосонг университети (СолБридге Халқаро Бизнес Мактаби)\nҲанкук хорижий тиллар университети\nЙТИТ Технология институти\nМиллий ҳуқуқ, бизнес ва сиёсат университети\nМиллий молия-иқтисод университети\nИстанбул тижорат институти\nТуркман давлат молия институте


Эксперт электр энергияси, газ ва бензин нархларининг режалаштирилаётган оширилиши ҳақида - Zamin.uz\n09:52 / 02.10.2018\nЭксперт электр энергияси, газ ва бензин нархларининг режалаштирилаётган оширилиши ҳақида\nЎзбекистонда электр энергияси, табиий газ ва автомобиль ёқилғиси тарифларининг оширилиши режалаштирилмоқда. Энергия ресурсларини етказиб берувчилар мавжуд тарифлар устидан харажатларнинг ошиб кетиши зарурияти билан тушунтиришмоқда. Афтидан, чиндан ҳам тарифлар пасайтириб қўйилгандек. Лекин улар қандай бўлиши кераклигини ҳеч ким билмайди. Repost.uz таниқли иқтисод бўйича эксперт Юлий Юсуповнинг бу борадаги фикрларини келтирди.\nГап шундаки, учала сектор ҳам монополлаштирилган, у ерда эркин рақобат йўқ, нархларни давлат белгилайди. Бундай вазиятда етказиб берувчи корхоналар доимо ўз харажатларини оширишга ҳаракат қилишади. Биринчидан, нархларнинг оширилишини асослаш учун. Иккинчидан, компаниялар ўз сарфлари орқали коррупцион даромадларни чиқариб олишади, масалан, баланд нархларда ресурслар харид қилишади ва бундай харидлар учун «откат» олишади. Ниҳоят, юқори харажатлар — самарасиз менежментнинг пировард натижасидир, бунга пайдо бўлишига сабаб: а) рақобат, б) хусусий мулкдорнинг йўқлигидир.\nМазкур секторлар иқтисодиётимизнинг давлат томонидан назорат қилинадиган кўплаб бошқа соҳалари сингари радикал ислоҳотларга муҳтож ва у қуйидагиларни қамраб олиши керак:\n1. Давлат томонидан тартибга солиш усулларининг радикал ўзгартирилиши, бу ҳолатда сиёсат ишлаб чиқиш функцияси (бу билан вазирликлар шуғулланиши керак), стандартлар ўрнатилиши (давлат агентликлари функцияси), назорат ва текширув (давлат инспекциялари функцияси), соҳа корхоналарининг манфаатларини ҳимоя қилиш (кўнгилли ассоциациялар), хўжалик фаолиятини амалга ошириш (тижорат корхоналари) ҳам ислоҳ қилиниши керак.\nАйни пайтда давлат томонидан назорат қилинувчи соҳаларда бу функцияларнинг барчаси битта тузилмада — совет давридаги соҳа вазирлигининг меросхўри (ёки маълум шахсларнинг ўзи томонидан назорат қилинувчи бир неча тузилмалар)да жамланган. Бу манфаатлар тўқнашуви ва бошқарувнинг самарасизлигини келтириб чиқаради.\n2. Соҳани монополиядан халос этиш ва рақобат муҳитини яратиш. Соҳаларнинг аксариятида монополизм сунъий характерга эга ва у ерларда соғлом рақобат учун етарли шароитлар ҳозирлаш мумкин.\nАвтосаноат ва автомобиль ёқилғиси билан савдо қилиш каби соҳаларда бозорга янги ўйинчиларни қўйиб юбориш кифоя ва рақобат компанияларни ўзларининг шиширилган харажатларини қисқартиришига, сифатни яхшилашга ва маҳсулот ассортиментини кўпайтиришга мажбурлай бошлайди. Масалан, автомобиль ишлаб чиқаришда божхона тўловларини «тақиқловчи» даражадан «оқилона» даражага туширилса бас.\nБошқа соҳаларда рақобат яратиш учун мураккаброқ «ўйин қоидалари»ни жорий этишга тўғри келади. Масалан электроэнергетикада қуйидаги функцияларни ажратиш керак:\nа) ишлаб чиқариш;\nб) тармоқ орқали тарқатиш;\nв) электр энергиясини чакана сотиш.\nАгар электр энергиясини тармоқ орқали тарқатиш (давлат томонидан назорат қилинадиган) табиий монополия сифатида қолса, ишлаб чиқариш ва чакана савдо рақобат бўлиши шарт бўлган соҳалар ҳисобланади.\nЁки, айтайлик, газ қазиб чиқаришда бир неча мустақил компаниялар ўртасида геология-қидирув, қудуқ қазиш ва газ қазиб олиш функцияларини ажратиш муҳим. Улар ҳанузгача бизда бир қўлда жамланган. Балким шунинг учун бизда йилдан йилга газ қазиб олиш ҳажми камайиб, қазиб олиш харажатлари ошиб бораётгандир?\n3. Соҳа компаниялари устидан бошқарув усулларини такомиллаштириш, уларнинг фаолиятини тижорийлаштириш, корпоратив бошқарув принципларини жорий этиш. Ҳозирча компанияларни бошқариш жуда паст даражада бўлиб турибди, бу эса улкан харажатлар ва улар томонидан тақдим этилаётган товар ва хизматлар сифатининг пастлигига сабаб бўлмоқда.\n4. Давлат эгалик қилиши давлат функцияларини бажариш билан шартланмаган корхоналарнинг хусусийлаштирилиши. Бундай корхоналар биз кўриб чиқаётган соҳаларда жуда кўп. Бу дегани уларни бир кундаёқ хусусийлаштириш керак, дегани эмас, бироқ хусусийлаштиришга аллақачонлар тайёргарлик кўрилиши керак эди.\nБироқ, парадокс. Иккинчи йилдирки мамлакатимизда фаол ислоҳотлар кетмоқда. Лекин негадир давлат томонидан назорат этилувчи соҳаларда (табиий ва сунъий монополиялар соҳаларида) ҳанузгача ислоҳотлар нафақат бошланмаган, ҳаттоки режалаштирилмаган ҳам. Боз устига, табиий монополияларга яқин ҳам кела олмайдиган соҳаларнинг раҳбарлари (масалан, автосаноат, электротехника саноати, авиаташувлар) нафақат ўз соҳаларининг давлатдан холи бўлиши ва монополиядан халос бўлишини исташади, аксинча, мавжуд ҳолатнинг сақланиб қолиши, ҳаттоки монополизмнинг янада кучайтирилишини хоҳлашмоқда.\nБиз бундай соҳаларнинг раҳбарларидан олишимиз мумкин бўлган максимум нарса — вақти-вақти билан нархларнинг кўтарилиши ҳақидаги хабарлардир. Нархлар, балким, қаердадир оширилиши керак ҳамдир. Бироқ мазкур секторларнинг иш самарадорлиги йўқ бўлган шароитларда уларга бот-бот қўшимча молиявий кўмак берилиши тешик челакка сув қуйиш билан баробар. Бу пуллар нафақат соҳа муаммоларини ҳал қила олмайди, шунчаки мавжуд ҳолатнинг янада чўзилишига хизмат қилади, аҳоли даромадларида салбий акс-садо беради ва инфляцияни кучайтиради.\nТарифларнинг оширилиши билан боғлиқ ахборот билан бирга «Ўзбекэнерго» компаниясининг аҳволи аянчли эканлиги ҳақида қизиқарли рақамлар ҳам эълон қилинди. Компания қарзлари 2 миллиард доллардан ошган. «Ўзбекэнерго» тасарруфидаги иссиқлик электр станцияларининг 84 фоизи ярим аср муқаддам фойдаланишга топширилган. Бундай электр станцияларида ёқилғи сарфи замонавий ускуналардагидан кўра икки баробар кўпроқ — бу эса электр энергияси ишлаб чиқаришда харажатларнинг асосий таркибий қисми ҳисобланади. Бундан ташқари, электр энергияси умумий ҳажмининг 20 фоиздан ортиқроқ қисми тақсимловчи тармоқларнинг эскирганлиги туфайли йўқолади. 62,4 фоиз электр станцияларининг хизмат кўрсатиш муддати 30 йил аввал тугаган.\nЭнди бизга секторни ислоҳ қилиш режаси ўрнига бу самарасиз «юҳо»нинг умрини чўзиш учун ҳамён кавлашни таклиф этишмоқда. «Бизга пул беринглар, ҳаммасини тўғирлаймиз!» — бу аҳоли ва давлат гарданида ўтирган барча монополистларнинг севимли шиоридир. Фақат улар ҳеч нарсани ўзгартира олишмайди, чунки принцип жиҳатидан самарасиздирлар.\nБиз, Ўзбекистон фуқаролари ҳукумат ва соҳа раҳбарларидан манфаатлар тўқнашувини бартараф этувчи ва самарали рақобат муҳитини ҳосил қилувчи тушунарли ва аниқ ислоҳотларни талаб қилишимиз керак, деб ўйлайман. Фақат шундан сўнггина нархларнинг эҳтимолий оширилиши ҳақида гап очилса ярашади.\nРежалаштириш ва ислоҳотларни амалга ошириш учун вақт етарли эди. Токи бу ҳанузгача қилинмаган экан, ислоҳотлар ўрнига бизга нархларнинг оширилишини таклиф этишмоқдами, бу ислоҳотлар стратегияси йўқлиги ва номуносибликдан дарак беради. Ҳозир нархларнинг оширилишига рози бўлиш — ўзининг ачинарли ҳолатидан чиқиб кетиш учун ҳеч қандай реал режаси бўлмаган зиёнкор компанияга пул тикиш демакдир. Ҳеч бир ақлли инвестор бу ишга қўл урмаган бўлар эди. Биз ҳам ундай қилмаслигимиз керак.\nСўнгги бир ярим йил ичида мамлакатимизда ўта муҳим макроиқтисодий ислоҳотлар ўтказилди: валюта бозорининг эркинлаштирилиши, ташқи савдо ва бизнес юритиш йўлидаги кўплаб маъмурий тўсиқларнинг бартараф этилиши, банк соҳасининг эркинлаштирилиши. Радикал солиқ ва божхона ислоҳотлари белгиланган. Бироқ соҳа даражасида, айниқса табиий ва сунъий монополиялар соҳаларида ислоҳотларнинг бутунлай йўқлиги жамиятимиздаги ўзгаришлар стратегиясини тўлиқ таҳдид остида қолдиради.\nТоки маъмурий ислоҳот, давлат сектори ислоҳотини ўтказмас эканмиз, сўнгги йигирма беш йил ичида қўзиқориндек кўпайтириб ташлаганимиз сунъий монополияларни бузмас эканмиз, соғлом рақобат муҳитини шакллантирмас эканмиз, муваффақиятли ривожланиш учун заррача имконимиз бўлмайди. Инвесторларнинг юртимизга ҳанузгача қадам босмаётганига бош сабаб ҳам шу — бу йўналишда бирор бир силжишни кўра олишмаяпти. Ва энг асосийси — соҳа ислоҳотларисиз эски иқтисодий моделнинг яна қайта тикланиш учун юқори риск сақланиб қолаверади.\nШу сабабли юқорида кўрсатиб ўтилган ислоҳотлар — назаримда, «ҳаёт-мамот» масаласи. Ва бу масала бугун Ўзбекистоннинг иқтисодий ривожланиш истиқболларида марказий ўрин тутади. “Замин” янгиликларини “Youtube”да кузатиб боринг\nЎзбекистон Афғонистон билан электр энергияси етказиб бериш бўйича 10 йиллик шартнома имзолади\n22-09-2019, 11:46, Иқтисодиёт\nЭксперт фикри: Ўзбекистонда бензин нархи пасайиши шартлари ҳақида\n27-12-2018, 00:09, Иқтисодиёт\nМолия вазири электр энергияси нархи нега ошаётганини маълум қилди\n24-10-2018, 07:26, Иқтисодиёт\n28-02-2018, 23:45, Иқтисодиёт\n30-12-2016, 22:54, Иқтисодиёт


Суд жараёнида тортишув институти ва халқаро амалиёт - Народное Слово\nСуд жараёнида тортишув институти ва халқаро амалиёт\nМамлакатимизда истиқлол йилларида суд-ҳуқуқ соҳасини ислоҳ қилиш, хусусан, жиноят-процессуал, фуқаролик-процессуал қонунчилигини бугунги талаб даражасида такомиллаштириш, суд тизимини ижро этувчи ҳокимият органлари назорати ва таъсиридан чиқариш ҳамда суд жараёнида томонлар тортишуви принципини қўллаш механизмини ривожлантиришга қаратилган кенг кўламли ишлар амалга оширилиб, салмоқли ютуқлар қўлга киритилмоқда.\nЎзбекистон Республикаси Олий суди ҳузуридаги Суд қонунчилигини демократлаштириш ва либераллаштириш ҳамда суд тизими мустақиллигини таъминлаш бўйича Тадқиқот маркази томонидан “Минтақавий мулоқот” халқаро нодавлат ташкилоти (Словения) билан ҳамкорликда ташкил этилган “Жиноят ва фуқаролик ишлари жараёнида томонлар тортишуви: Ўзбекистон тажрибаси ва халқаро амалиёт” мавзуидаги тадбирда шулар хусусида атрофлича сўз юритилди. Унда жиноят ва фуқаролик ишлари бўйича Қорақалпоғистон Республикаси, вилоятлар ва Тошкент шаҳар судлари судьялари, Бош прокуратура, Ички ишлар вазирлиги вакиллари, адвокатлар, Тошкент давлат юридик университети профессор-ўқитувчилари, Америка Қўшма Штатлари федерал ва штат олий суди судьялари, прокурорлари, словениялик экспертлар қатнашди.\nЭътироф этилганидек, Мамлакатимизда демократик ислоҳотларни янада чуқурлаштириш ва фуқаролик жамиятини ривожлантириш концепцияси соҳа ислоҳотларида янги даврни бошлаб берди. Зеро, мазкур ҳужжат асосида ишлаб чиқилган қонун ҳужжатлари суд-ҳуқуқ тизимини демократлаштириш ва либераллаштириш, инсон ҳуқуқ ва қонуний манфаатларини ишончли тарзда ҳимоя қилишда муҳим аҳамият касб этмоқда. Буларнинг барчаси, шубҳасиз, соҳада амалга ошириб келинаётган изчил ислоҳотларнинг яққол самарасидир.\nБугун фуқаролар биринчи инстанция суди қароридан норози бўлган тақдирда, ҳуқуқ ва манфаатини апелляция ёки кассация инстанциясида, адвокати иштирокида ҳимоя қилиш имкониятига эга. Муҳими, бу тартиб биринчи инстанция судлари томонидан йўл қўйилган хатоларни ўз вақтида тузатиш ва суд фаолиятида сансалорликка йўл қўйилмаслигининг кафолатига айланди. Шуларга мос равишда иқтисодиёт соҳасидаги жиноят ишлари бўйича қамоқ ва озодликдан маҳрум этиш жазолари ўрнига жарима шаклидаги иқтисодий санкцияни қўллаш амалиёти кенгайди.\nИнсонпарварлик тамойилларига зид бўлган мол-мулкни мусодара қилиш кўринишидаги жазо тури жиноий жазо тизимидан чиқарилди. Айни чоғда жиноятлар таснифи ўзгартирилиб, оғир ва ўта оғир тоифадаги жиноятларнинг қарийб 75 фоизи ижтимоий хавфи катта бўлмаган ва унча оғир бўлмаган жиноятлар тоифасига киритилди. Юртимизда ўлим жазоси бекор қилиниши эса соҳа ислоҳотларининг ёрқин кўрсаткичларидан биридир.\nИштирокчилар мамлакатимизда жиноят ва фуқаролик ишлари бўйича судлар фаолиятида ўзаро тортишув принципининг жорий этилиши ҳам инсон ҳуқуқ ва манфаатларини таъминлашда муҳим омил бўлиб хизмат қилаётганлигини қайд этиб ўтишди. Дарҳақиқат, миллий қонунчилигимизда айбловчи ва ҳимоячи тенглигини, суд фаолияти барча босқичларида улар ўртасида ўзаро тортишувни таъминлаш ҳамда одил судловни амалга оширишга қаратилган кенг кўламли чора-тадбирлар рўёбга чиқарилди. Адвокатура институти такомиллаштирилиши муносабати билан Ўзбекистон Республикасининг айрим қонун ҳужжатларига киритилган ўзгартишлар эса адвокатура институтининг нуфузини янада оширишга хизмат қилмоқда. Унга кўра, жиноят ишининг барча босқичларида ҳимоячига малакали юридик ёрдам кўрсатиш кафолатланди.\nТадбирда Концепция талаблари асосида ишлаб чиқилган “Суд-ҳуқуқ тизимини янада ислоҳ қилиш муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги Қонуннинг мазмун-моҳияти ва аҳамияти хусусида ҳам фикр алмашилди. Унга кўра, судга қадар иш юритиш босқичида прокурор ва терговчи томонидан қўлланиб келинган айбланувчини лавозимидан четлатиш ва шахсни тиббий муассасага жойлаштириш тарзидаги процессуал мажбурлов чораларини фақат судья санкцияси асосида амалга ошириш тартиби жорий қилинди. Бу чорани қўллаш учун асос етарли бўлган ҳолларда прокурор, терговчи процессуал мажбурлов чорасини қўллаш тўғрисида илтимоснома қўзғатиш ҳақида қарор чиқаради, уни прокурор судга юборади. Илтимоснома жиноят ишлари бўйича туман (шаҳар) суди томонидан якка тартибда, ёпиқ суд мажлисида материал келиб тушган пайтдан эътиборан 48 соат ичида кўриб чиқилади. Айбланувчи тиббий муассасада бўлиши муддатини узайтириш ҳам суд ихтиёрига берилди. Буларнинг барчаси фуқаролар ҳуқуқ ва манфаатлари ҳамда эркинликларини янада кенгроқ таъминлаш имконини бермоқда.\n— Ўзбекистонга учинчи бор келишим, — дейди Массачусетс штати олий суди судьяси Р. Корди (АҚШ). — Мамлакатингиз суд-ҳуқуқ тизимида рўёбга чиқарилаётган ислоҳотлар менда илиқ таассурот қолдирди. Айниқса, жиноят процессида “Хабеас корпус” институти самарали қўлланилаётгани таҳсинга сазовордир. Бугунги анжуман мақсади ҳақида гапирадиган бўлсак, юртингиз ва АҚШда суд жараёнида тортишув институтини қўллаш борасида тўпланган тажрибани ўзаро ўртоқлашишдан иборат. Шундан келиб чиқиб, мавзу билан боғлиқ чиқишлар қилинди. Бу эса тадбирда иштирок этган прокурор, адвокат ва судьялар учун фойдали бўлди, деб ҳисоблайман. Айни чоғда юртингизда суд-ҳуқуқ соҳасини ислоҳ қилиш билан боғлиқ тўпланган тажрибаларни ўргандик. Табиийки, бу ҳамкорликни янада кучайтиришимизда қўл келади.\nХорижлик экспертлар давлатимиз раҳбарининг “Судлар фаолиятини янада такомиллаштириш бўйича ташкилий чора-тадбирлар тўғрисида”ги Фармони хусусида илиқ фикрларни айтишди. Хусусан, Словениядан ташриф буюрган эксперт\nЯ. Рупар Фармонда фуқаролик ва жиноят ишлари бўйича туманлараро, туман (шаҳар) судлари ҳамда хўжалик суди судьяси лавозимига 30 ёшдан кичик бўлмаган, олий юридик маълумотга, юридик ихтисос бўйича ҳуқуқни муҳофаза қилувчи органларда камида беш йил иш стажига эга бўлган Ўзбекистон Республикаси фуқаролари тайинланиши белгилаб қўйилганлигини юқори баҳолади. Айни чоғда “Юртингизда амалга оширилаётган ислоҳотлар аллақачон самара бера бошлаган. Буни суд жараёнида томонлар тортишувини қўллаш амалиёти мисолида кўриш мумкин. Бу ерда ўрганганларимни давлатимга боргач, ҳамкасбларимга гапириб бераман”, деди у.\n— Суд жараёнида томонлар тортишуви принципини қўллаш билан боғлиқ хориж ва юртимизда тўпланган бой тажрибани кўриб чиқиб, таҳлил қилдик, — дейди фуқаролик ишлари бўйича Чирчиқ туманлараро суди судьяси А. Жалилов. — Айниқса, бизда америкалик мутахассисларнинг маълумотлари ҳамда ўзаро тортишув институтини суд амалиётида қўллашга оид тавсиялари жуда маъқул тушди. Айни чоғда уларнинг тизимдаги янгиланишларга берган юксак баҳоси бизни қувонтирди. Муҳими, биз — судья, адвокат ва прокурорлар бу ерга келиб, катта фойда кўрдик. Ўрганганимиз амалиётимизда қўл келишига ишонаман.\nАнжуманда Президент Ислом Каримовнинг ўтган йилда қабул қилинган “Суд тизими ходимларини ижтимоий муҳофаза қилишни тубдан яхшилаш чора-тадбирлари тўғрисида”ги Фармони тизим ислоҳотларини янги босқичга кўтаришда муҳим аҳамият касб этаётганини экспертлар алоҳида таъкидлашди. Дарҳақиқат, ушбу ҳужжатда суд органларининг давлат бошқарувидаги ўрнини янада оширишни таъминлаш, мустақил суд иш юритуви учун ҳуқуқий ва ижтимоий кафолатни кучайтириш, суд органлари ходимлари ижтимоий мавқеини ҳимоя қилиш каби масалалар қамраб олинган бўлиб, унинг замирида суд жараёнида томонлар тортишуви принципини янада кенгроқ таъминлаш ҳамда шу орқали инсон ҳуқуқ ва манфаатларини янада ишончли ҳимоя қилиш мақсади ҳам ётибди.\n— Суд жараёнида томонлар тортишуви принципи билан боғлиқ халқаро тажриба ва бу йўналишда мамлакатимизда амалга оширилаётган ишлар ҳақида атрофлича сўз юритилди ҳамда тегишли тавсиялар ишлаб чиқилди, — дейди жиноят ишлари бўйича Марғилон шаҳар суди раиси Т. Буваев. — Бу иштирокчилар — судья, адвокат ва прокурорлар ишини такомиллаштиришда қўл келади. Негаки, иш фаолиятимизни шу асосда ташкил этиш орқали суд-ҳуқуқ ислоҳотлари самарадорлигини янада оширишга кўмаклашамиз. Муҳими, юртимизда инсон ҳуқуқ ва манфаатлари, унинг эркинликлари тўла таъминланишига ўзимизнинг салмоқли ҳиссамизни қўшган бўламиз. Шу маънода, анжуман самарали кечди, деб айтиш мумкин.\nТадбирда жиноятлар билан боғлиқ ҳолатлар судья, прокурор ва адвокатлар томонидан саҳна кўриниши тарзида намойиш этилди. Бундан кўзланган мақсад Ўзбекистон ва АҚШ ҳуқуқий тизимидаги далил-исбот стандартлари билан иштирокчиларни яқиндан таништириш ҳамда ҳар икки томон тортишув механизмларини қиёсий таҳлил қилишдан иборат бўлиб, бу амалда ўзини тўла оқлади.\nЯкунда муҳокама этилган масалалар юзасидан тавсиялар ишлаб чиқилди.


Ихтисослашган ташкилотлар давлат харидларида ёрдам беради – Газета.uz\nДавлат харидларини ўтказиш бўйича хизматларни кўрсатиш ҳуқуқига эга бўлган ихтисослашган ташкилотлар тўғрисидаги низом тасдиқланди.\n25 август 2018, 19:19 Иқтисодиёт\nДавлат харидларини ўтказиш бўйича хизматларникўрсатиш ҳуқуқига эга бўлган ихтисослашган ташкилотлар тўғрисидаги низом тасдиқланди (рўйхат рақами 3057, 20.08.2018 й.). Бу ҳақда Norma.uz хабар берди.\nИхтисослашган ташкилот — белгиланган талабларга мувофиқ келадиган, давлат буюртмачиларига давлат харидини ўтказишни ташкил этиш бўйича пуллик хизматлар кўрсатадиган юридик шахс.\nҲужжат Қонун ҳужжатлари маълумотлари миллий базасида эълон қилинган ва 2018 йил 20 августдан кучга кирди.\n«Газета.uz» 2 082\n16.04 Тошкентнинг Сергели туманида йирик ёнғин содир бўлди\nТошкентнинг Сергели туманида йирик ёнғин содир бўлди


Расулуллоҳга муҳаббат!\tmuslim.uz\nЁ Расулуллоҳ! Сизни яхши кўрамиз. Чунки Аллоҳ таоло сизни яхши кўради.\nЁ Расулуллоҳ! Сизни яхши кўрамиз. Чунки Аллоҳ таоло сизни бутун оламларга раҳмат қилиб юборди.\nЁ Расулуллоҳ! Сизни яхши кўрамиз. Сиз Аллоҳ таолонинг бутун оламларга юборган охирги ҳақ Расулисиз.\nЁ Расулуллоҳ! Сизни яхши кўрамиз. Чунки сизни севмоқ суннатингизга эргашиш ва сизга итоат қилиш демакдир. Бу эса бизлар учун улкан саодатдир.\nЁ Расулуллоҳ! Сизни яхши кўрамиз. Чунки сиз бизларга ўзимиздан ҳам яқинроқ ҳамда ота-онамиз, фарзандимиз ва барча яқинларимиздан маҳбуброқсиз.\nЁ Расулуллоҳ! Сизни яхши кўрамиз. Чунки мана шу севги бизларни ота-онамизга яхшилик билан итоат қилишимизга, фарзандимизни гўзал тарбиялашимизга ва барча яқинларимизга чиройли муомала қилишимизга ундайди. Ё Расулуллоҳ! Сизни яхши кўрамиз. Чунки сизни яхши кўриш Аллоҳ таолога энг афзал ибодатлардандир.\nЁ Расулуллоҳ! Сизни яхши кўрамиз. Чунки биз муҳаббатингиз билан сизга яна ҳам яқинроқ ва муштоқроқ бўламиз.\nЁ Расулуллоҳ! Сизни яхши кўрамиз. Чунки сийратингиз Ислом дини ҳукмларининг амалий татбиқидир.\nЁ Расулуллоҳ! Сизни яхши кўрамиз. Чунки сийратингиз Аллоҳ таолонинг муборак каломи Қуръони карим оятлари ва ҳукмларининг батафсил баёнидир.\nЁ Расулуллоҳ! Сизни яхши кўрамиз. Чунки сиз буюк хулқ соҳибисиз ҳамда ҳаётингиз дин ва ахлоқдир.\nЁ Расулуллоҳ! Сизни яхши кўрамиз. Чунки ҳаётингиз бизлар учун жаннат йўлига етакловчи ҳаётдир.\nЁ Расулуллоҳ! Сизни яхши кўрамиз. Чунки сиз бизларнинг икки дунё бахтимиз учун ўз жонингизни машаққатга қўйдингиз.\nЁ Расулуллоҳ! Сизни яхши кўрамиз. Чунки сиз башариятни бадбахтлик ва ҳалокатдан сақлаб қолдингиз.\nЁ Расулуллоҳ! Сизни яхши кўрамиз. Чунки сийратингиз бизлар учун ибрат ва ҳикмат манбаидир.\nЁ Расулуллоҳ! Сизни яхши кўрамиз. Чунки ҳаётингиз дунёдаги энг гўзал, энг қизиқарли ҳамда энг қимматли ҳаёт қиссасидир.\nЁ Расулуллоҳ! Сизни яхши кўрамиз. Чунки муҳаббатингиз нафақат оддий инсон учун, балки умматнинг энг буюклари учун ҳам бахту саодат ва иззат-икромдир.\nЁ Расулуллоҳ! Сизни яхши кўрамиз. Чунки бу дунёда ҳам, қиёмат кунида ҳам Одам фарзандларининг саййидисиз.\nЁ Расулуллоҳ! Сизни яхши кўрамиз. Чунки сиз ёшу қари учун ҳам, устозу шогирд учун ҳам, намунавий эр ва меҳрибон ота учун ҳам, одил раҳбар ва тажрибали қўмондон учун ҳам энг олий, энг гўзал ва энг мукаммал намунадирсиз. Балки сиз ҳар бир инсон учун барча ҳолат ва кўринишингизда энг буюк намунадирсиз.\nЁ Расулуллоҳ! Сизни яхши кўрамиз. Чунки ҳаётингиз ва турмуш тарзингиз орқали набавий шахсиятингизни дақиқ фаҳмлаймиз. Зеро, сиз шунчаки жуда иқтидорли ва қаҳрамон шахс эмас, балки сиз Аллоҳ таолонинг ваҳийси билан қувватланган пайғамбари ва расулидирсиз.\nЁ Расулуллоҳ! Сизни яхши кўрамиз. Чунки ахлоқингиз борасидаги ҳадислар бизларга одоб-ахлоқни, ибодатингиз борасидаги ҳадислар Аллоҳ таолога қандай ибодат қилишимизни, шижоатингиз борасидаги ҳадислар шижоатни ва фақат Аллоҳ таолодан қўрқишимизни, олижаноблигингиз борасидаги ҳадислар олижанобликни ва сиздаги барча сифатлар ҳақидаги ҳадислар бизларга барча яхшиликларни ўргатади.\nЁ Расулуллоҳ! Сизни яхши кўрамиз. Чунки Аллоҳ таоло сизни бизлар учун энг олий намуна қилди. Сиз барча замонларда бутун инсоният учун ҳар бир ишда энг юксак ўрнаксиз.\nЁ Расулуллоҳ! Сизни яхши кўрамиз. Чунки Аллоҳ таоло сизга Хавзи Кавсарни ато қилган. Тоинки биз сизнинг муборак қўлингиздан кетидан умуман чанқоқлик келмайдиган сувдан тўйиб ичайлик.\nЁ Расулуллоҳ! Сизни яхши кўрамиз. Чунки сиз қиёмат кунида шафоатчимизсиз. Тоинки сиз бизларни ўз шафоъатингизга олинг.\nЁ Расулуллоҳ! Сизни яхши кўрамиз. Чунки сиз "Киши севган инсони билан биргадир" деб айтгансиз! Биз сиз билан жаннатул Фирдавсда бирга бўлишимизни истаймиз.\nЁ Расулуллоҳ! Сизни яхши кўрамиз. Сизга салот ва салом айтамиз. Чунки Аллоҳ таоло бизларга сиз учун салавот ва салом айтишимизни буюрди.\nАссолату вас саламу алайка Я Расулаллоҳ! Ассолату вас саламу алайка Я Ҳабийбаллоҳ! Ассолату вас саламу алайка Я Хойра холқиллаҳ!\nАббос ҚОСИМОВ, “Хожа Бухорий” ўрта махсус ислом билим юрти ўқитувчиси\n« Эй Расулуллоҳ! Биз сизни яхши кўрамиз!\tСаломлашиш – Исломдаги гўзал хулқлардан »


Дэвид Кэмерон: Туркия 3000 йилгача ЕИ аъзоси бўла олмайди\n16:09 / 22.05.2016\nБуюк Британия бош вазири Дэвид Кэмероннинг ҳисоблашича, Туркия музокараларнинг ҳозирги темпи сақланиб қолса, 3000 йилдан олдинроқ 28 мамлакатни бирлаштирган Европа Иттифоқига аъзо бўлиб кира олмайди.\n"Яқин йилларда Туркиянинг ЕИ ҳамжамиятига аъзо бўлиб киришининг имконияти йўқ. Улар 1987 йилда ариза билан мурожаат қилишган. Бу жараён шу тезликда давом этса, агар охирги прогнозларга қарайдиган бўлсак, улар балки 3000 йилга бориб иттифоққа қўшилишлари мумкин", дея Кэмерондан иқтибос келтиради Sky News.\nБу орқали Кэмерон мамлакат мудофаа вазири Пенни Мордонтнинг баёнотини инкор қилди. У расмий Анқара Туркиянинг Европа оиласида яқин 8 йил ичида пайдо бўлиши ҳақида айтганди. Мордонт Буюк Британия Туркиянинг Евроиттифоққа қўшилишига қаршилик қила олмаслигини айтиб, бўлажак референдумда британияликларни Евроиттифоқдан ажралиб чиқиш учун овоз беришга чақирган эди.\nБуюк Британиянинг Европа Иттифоқи таркибидан чиқишига қаратилган тарғибот кампанияси вакили Майкл Гоув Туркиянинг Евроиттифоққа эҳтимолий қўшилишини Буюк Британия учун таҳдид деб атаган, таҳдидга асос сифатида Туркияда туғилиш ва жиноятчилик даражаси юқори эканлигини кўрсатган.\nБирлашган Қиролликда 23 июнь куни мамлакатнинг ЕИдан чиқиши масаласида умумхалқ референдуми бўлиб ўтади. Дэвид Кэмерон мамлакатнинг иттифоқ таркибида қолиши учун овоз бериш тарафдори ҳисобланади. Шу йилнинг февралида у ҳамжамиятнинг бошқа аъзолари раҳбарлари билан Буюк Британиянинг алоҳида мақоми борасида келишиб олганди.\nТуркия НАТО аъзоси ҳисобланади ва 1996 йилдан бери Европа Иттифоқи билан божхона иттифоқи таркибига киради. Европа Иттифоқига кириш учун 1987 йили ариза берган бу мамлакат, 1999 йилда номзод мақомини олган.\n2016 йили Европа Иттифоқи ва Туркия кўрсатилган моддий ёрдам эвазига Греция ҳудудига Туркия орқали кириб келган ноқонуний муҳожирларни ортга қайтариш борасида келишиб олган эди. Бунинг эвазига Евроиттифоқ Туркия фуқаролари учун виза тартибини енгиллаштириш ва мамлакатнинг Иттифоққа қўшилиши жараёнини тезлаштиришга ваъда берган.\nМарт ойи бошида Туркиянинг ЕИга қабул қилиниши бўйича жараённи тезлаштириш ва туркияликларнинг Европа ҳудудида эркин ҳаракатланишини таъминлаш бўйича виза режимини енгиллаштириш бўйича ҳаракатлар бошланганди. Томонлар июнь ойигача бу масалани ҳал қилиб олиши белгиланган. Келишувга кўра, Туркия ЕИнинг 72та талабини бажариши керак.


Мангу дарахтлари тиллодан Жаннат » Новости Узбекистана сегодня: nuz.uz\nНовости Узбекистана → Маданият ва саънат → Мангу дарахтлари тиллодан Жаннат\n13-05-2019 13:12 0 666 Рейтинг0 Чоп этиш\nМангу дарахтлари тиллодан Жаннат\nКейинги пайтларда бутун дунёда бўлганидек, юртимизда ҳам ёшларнинг ўз жонига қасд қилиш ҳолатлари учраяпти. Оғриқли ҳол. Шунчаки, оғриқли эмас, юрак-бағрингни ўртаб, аъзойи баданингга тиконлар ботади. Бу каби ҳолатларнинг асосий сабаби — ёшларда диний тасаввурнинг саёзлиги, Қуръон ва Пайғамбарлар қиссаларидан бехабарлигидир. Ёшларни тарбиялар эканмиз, ҳаёт тушиш ва чиқишдан иборат сафар эканини, Яратган ҳатто пайғамбарларга ҳам тинч, фаровон ҳаёт бермаганини тушунтиришимиз керак. Фақат Расулуллоҳ соллаллоҳу алайҳи васаллам эмас, деярли барча пайғамбарларнинг ҳаёти дарду ғамлар тарихидир. Ожиз ақли билан ўйлаган инсон Аллоҳ азза ва жалла нега пайғамбарларини бунча машаққатлар билан имтиҳон қилган, дея ўйлайди. Севимли Расулимиз алайҳиссаломнинг тортган азобларини айтмайсиз-ми? Отасини ҳеч қачон кўрмаган, болалигида онасидан айрилган етим. Биргина пушти паноҳи бобосидан ҳам эрта айрилган кимсасиз. Қариндош бўлса ҳам, бошқалари билан туриш, энг қадрдон азизларсиз яшаш қийин бўлади. Сийрат ҳақидаги китоблари Набий соллаллоҳу алайҳи васалламнинг ёшликларидан мулоҳазали, камгап, ғамгин ва чуқур тафаккурга толган инсон ўлароқ тасвирланадилар. Маҳзун болалик...\nҲа, Аллоҳ азза ва жалладан бошқа суянчиғи бўлмаган бола бўлганлар севикли Ҳабибимиз соллаллоҳу алайҳи васаллам. Бу тақдиротнинг ҳикматини Яратган Зотнинг ўзи билади. Ҳақ субҳонаҳу ва таолодан бошқа суянадиганларидан маҳрумлик, инсонни Аллоҳга ўзини топинишга даъват этади. Тортган машаққатлари олдинда тортажак синовларга чидаши учун куч беради. Пайғамбаримиз Аллоҳнинг марҳамати билан Маккада "Тоҳира- покиза", дея ном чиқарган Ҳадича онамизга уйланадилар.Онамиздан бир-биридан ширин нурли фарзандлар кўрдилар.Аммо, Рисолатнинг илк дамидан иймон келтириб, ул Зотга суянчиқ бўлган, Хадича онамиз розияллоҳу анҳудан ҳам айрилдилар. Ўша йили Макка мушрикларининг ҳужумидан ҳимоя қилиб турган амакилари Абу Толибдан ҳам айриладилар. Бу йил Ислом тарихи китобларига “Қайғу йили” номи билан кечди. Ул Зот яна ёлғиз қолгандилар. Ва Роббиларидан бошқа паноҳлари, суянчиқлари қолмаганди. Сиз Аллоҳга чақирганингиз учун тошбўрон қилиндингизми? Ул Зот тошбўронга учрадилар. Тағин уларни ҳимоя қилиш ваъда қилинган Тоифда! Тасаввур қиляпсизми, сизни “кел” деб чақирганлар, шарманда қилиш учун маҳалланинг болаларига тошбўрон қилдирса! Ёки Ойиша онамиз билан боғлиқ, “Ифк ҳодисаси” қанчалик оғир имтиҳон эканини ҳеч мулоҳаза қилганмисизми? Ифк ҳодисасининг қанчалик оғир синовлигини англаш учун шундай ўйланг; оғзига эрк берганларнинг, миш-миш қилаётганини тасаввур қилинг.\nАёллар ўзларини Ойиша розияллоҳу анҳо онамизнинг ўринларига қўйиб кўрсинлар. Ҳамма иффатингизга бўҳтон қиляпти. Эрингиз ҳам гаплашмаяпти. Поклигингизни Аллоҳ азза ва жалладан бошқа ҳеч ким билмайди. Бундай имтиҳонларга чидашнинг ўзи қийин.\nСиновлар инсонни тоблайди\nҲеч қачон машаққат чекмаган, аллада азиз, тўрвада майиз, бўлиб яшаган киши майда-чуйда дилхираликлар, муаммоларга дуч келганда тушкунликка тушади, синади,ҳаётдан кўнгли қолади. Машаққатлар инсон ҳаётини йўнғич тошидир. Тавҳидни етказишда қаттиқ қаршилик ва босимга учраган Пайғамбаримиз алайҳиссаломга Аллоҳ таоло бошқа пайғамбарларнинг ҳаётларидан мисоллар келтириб, Ҳабибига таскин беради.Сабру бардошли бўлишга чорлайди.Бу долғали синовлар қаршисида: “Қандай чидадингиз, эй Аллоҳнинг Расули!?” дея йиғлайсиз...\nҚачонки ҳаёт зарбаларига дуч келсангиз, айнан шуларни ўйланг! Имтиҳон дунёси, деган ҳақиқат ҳамиша ёдингизда бўлсин. Бу ер дунё, жаннат эмас! Ҳар истаганимиз қабул бўладиган, ҳамма нарса биз истагандай бўладиган жой фақат жаннатдир! Бу дунёда жаннатга киришга муносиб бўладиган ҳаёт кечириш керак. Ҳаттоки, пайғамбарлар ҳам синовлар ва мушкулотлар билан тобланганлар. Пайғамбаримиз суннатларига амал қилиб яшайдиганлар, Пайғамбарлардан ўрнак олиб имтиҳон дунёси сафарини охирламоқчи бўлган ҳаёт ташвишлари, муаммолар олдида жонига қасд қиладими? Умрнинг машаққат тўла сўқмоқларида Аллоҳ таолога сиғиниш бўла туриб, ўлимга, гуноҳга юз буриш тўғрими?!\nАммо улар пайғамбарлар, биз оддий одаммиз, дея эътирозга шошилманг! Ҳа, ул Зот пайғамбар, аммо Расулуллоҳ соллаллоҳу алайҳи васаллам биз ўрнак оладиган, изларидан юрадиганимиз йўлбошчимиз! Аллоҳ Ўзи севган бандаси Расулуллоҳ соллаллоҳу алайҳи васалламни ташвишсиз, хотиржам ҳаётда яшатмаган экан, бизга синовсиз, фақат шодликларга тўла ҳаётни кутиш ярашмайди.Халқимиз мақолида:"Сабр ости сариқ олтин,"дея бекорга айтилмаган.Зеро,мангу дарахтлари олтиндан яратилган Висол маскани - Жаннатга имтиҳонсиз,сабрсиз асло эришиб,бўлмайди.


Қирғизистонда 17 ёшли қизни олиб қочган...\nҚирғиз Республикаси, Чуй вилоятининг Жайил туман ички ишлар бошқармасининг ходимлари 17 ёшдаги қизни олиб қочган уч гумонланувчини қўлга олди. Воқеа 11 апрелда Қоратепа қишлоғида бўлган.\nШу куни мазкур қишлоқ фуқароси милицияга ариза билан мурожаат қилиб, номаълум кишилар унинг 2003 йили туғилган қизини олиб қочганини билдирган. Шу куни Жайил ТИИБнинг ходимлари жиноятда гумон қилиб уч кишини қўлга олган. Уларнинг бири 22 ёшда, иккиси 21 ёшда бўлган.\nҚайд этилишича, гумондорлар 17 ёшдаги қизни кичик автобусга чиқаётганда ўғирлашган.\n«Қиз борган жойида ўтирмай, милицияга ариза ёзди. Бу болалар 12 апрелда милиция ходимлари билан келишиб, пул бериб, ишни ёпишга ҳаракат қилишмоқда. Милиция ходимлари Айзада билан Буралайнинг воқеасидан сабоқ олишмадими?» — деб билдиришган маҳаллий аҳоли вакиллари.\nЭслатиб ўтамиз, ушбу мамлакатда қиз олиб қочиш одати ҳамон мавжуд. Айзада Канатбекова 5 апрелда бир неча киши томонидан олиб қочилган. Ўша куни Канатбековани ўғирлаган Замирбек Тенизбаев уни машинада футболка билан бўғиб ўлдириб, кейин ўз жонига қасд қилган. Уларнинг жасади икки кундан кейин Аламудун туманидаги қишлоқларнинг биридан топилган.\nМазкур воқеадан кейин жамоатчилик милициянинг ҳаракатларидан норози бўлиб, Бишкек ШИИББнинг раҳбариятини истеъфога чиқишини талаб қилиб митингга чиқишган. Бу орада Айзадани олиб қочишда иштироки бўлган яна тўрт гумондор қўлга олинган.\nКейинчалик Ички ишлар вазирлиги хизмат текширувини олиб бориб, бунинг натижасида Бишкек ШИИББнинг ва Биринчи май ТИИБнинг раҳбарлари ишдан бўшатилиб, бир қанча милиционерлар тартиб жазосига тортилди.\n2018 йилнинг охирида Бўдўшов 20 йилга озодликдан маҳрум қилиниб, Бурулайни олиб қочишга ёрдам берган Акмат Сейитов 7 йилга кесилган.\nХориж 01/05, 10:26\nҚирғизистонда икки кунлик мотам эълон қилинди


'Ўзбекистонда ўз ҳуқуқингни билиш давлатга қарши амал'..ми? - BBC News O'zbek\n'Ўзбекистонда ўз ҳуқуқингни билиш давлатга қарши амал'..ми?\nImage caption Ўзбекистон маҳкама тизими мустақил эмас\nМарказий Осиё бўйича тадқиқотчи Сара Кендзиорга кўра, ўзбекистонликларнинг ҳуқуқий билимларини ошириш мақсадини кўзлаган Adolat.net веб-сайтига Ўзбекистон ичкарисида тўсиқ қўйилган.\nАҚШдаги Сейнт Луиз Вашингтон университетининг антрополог олими бу ҳақда "Ал-Жазира" телекомпанияси веб-саҳифасидаги ўзининг блогида ёзган.\nСара Кендзиорнинг ёзишича Adolat.net интернет саҳифаси сиёсий ташкилот эмаслигига қарамасдан веб-сайт тақиқланган.\nAdolat.net лойиҳаси 2010 йилда бир гуруҳ малакали юристлар томонидан Ўзбекистон фуқароларининг кучли ҳуқуқий демократик давлат қуриш жараёнидаги иштирогини қўллаб-қуватлаш мақсадини кўзлаб ташкил этилган.\nБи-би-си америкалик олим Сара Кендзиор билан боғланиб, ундан Ўзбекистон қонунчилиги ва ижроси билан боғлиқ вазиятни қанчалар яхши билиши ҳақида сўради.\nСара Кендзиор: Мен Ўзбекистондаги ҳақиқий вазиятни қонунларга қараганда яхшироқ биламан. Мен Ўзбекистондан чиқиб кетган ва сиёсий бошпана топган шахслар билан жуда кўп суҳбатлашганман. Улар турли хил йўлларда Ўзбекистон ички сиёсатига аралашган шахслар. Хусусан, Андижон ҳодисаларидан сўнг мамлакатни тарк этишга мажбур бўлганлар, чет элда жамоа ташкил қилган ва бу жамоа ишларида фаол бўлганлар билан суҳбатлашганман. Мен ўзим Ўзбекистонга бормаганман, охирги марта мен Ўзбекистонга 2005 йилнинг апрел ойида боришим керак эди, қўлимда чипта ҳам бор эди, лекин маълум сабаабларга кўра, сафарим қолдирилди.\nБи-би-си: Сизнингча, нима сабабдан Adolat.net веб-саҳифаси тақиқлаб қўйилган Ўзбекистонда?\nСара Кендзиор: Adolat.net веб-саҳифаси Ўзбекистондаги жорий қонунларни жуда жиддий қабул қилади ва қонунларга асосланиб одамларга юридик ёрдам кўрсатишни мақсад қилган. Яъни, веб-сайт ташкилотчилари Ўзбекистон қонунларини қуруқ қоғоздаги сўзлар деб қабул қилмайди. Ўзбекистонда инсон хуқуқлари ва сўз эркинлиги ҳимояси таъминланган жуда кўп қонунлар мавжуд. Айниқса, Ўзбек расмийлари хорижликлар билан мулоқотларида Ўзбекистон конституцисияда қайд этилган бандларни тилга олишни хуш кўришади. Лекин Ўзбекистонда қоғозда ёзилган сўзлар билан одамлар бошидан кечираётган тажриба ўртасида катта фарқ бор. Adolat.net айнан ўша фарқни камайтиришга уринмоқда ва Ўзбекистон ҳукумати ўзи қабул қилган қонунларига ўзи риоя қилмаётганлигига эътибор қаратмоқда.\nБи-би-си: Сизнинг бундай даъволарингиз қандай фактларга асосланган?\nСара Кендзиор: Ўзбекистон ёпиқ мамлакат бўлгани боис у ерда фактларга асосланган далилларни топиш ўта қийин. Авторитар мамлакат бўлгани учун у ерга сафар қилиш ва одамлар билан гаплашиш осон эмас. Жабрдийдалар ҳам ўзларининг ҳуқуқлари поймол этилгани ҳақида халқаро ташкилотларга гапиришдан қочишади. Улар нафақат ўзлари, балки оилалари учун ҳам катта хавотирда.\nБи-би-си: Сиз "Ал-Жазира" сайтидаги мақолангизда Ўзбекистондаги "қораловчи" ва "оқловчи" сўзларининг маъноларига тўхталгансиз. Нима учун сизнинг назарингизда бу сўзлар Ўзбекистондаги адлия тизимини яққол таърифлаб беради?\nСара Кендзиор: Ҳа, бу сўзлар Ўзбекистонда одамлар ҳуқуқий мавзуда суҳбатлашганларида қўллайдиган сўзлар ҳисобланади. Албаттаки, маҳкамаларда бу сўзлар ишлатилмайди. Аммо мен учун "оқловчи" ва "қораловчи" деган сўзларнинг маънолари Ўзбекистондаги адлия тизимини ҳам таърифлайдиган мазмунни англатади. Бу сўзлар адолат қарор топиши лозим бўлган маҳкамадаги холисликни эмас, тарғиботни кўпроқ англатади. Ўзбекистондаги адлия тизимида кимнидир гуноҳкор қилиш учун ёнига нимадир ташлаб қўйиш, кейин бу шахс бу нарса ўзиники эмаслигини айтгани билан маҳкама унинг бу сўзларини инобатга олмаслиги юз бераётган, қораловчининг айтгани бўлади. Яъни унинг маҳкамага келтирган далиллари инобатга олиниб, бир одам айбдорга айланади. Бинобарин, Ўзбекистонда ҳукм қандай бўлиши маҳкамадан олдин ҳам аниқ бўлиб бўлади, шунинг учун Ўзбекистон инсоннинг айбсизлик презумпцияси тамойили амал қилмайдиган мамлакат ҳисобланади.\nСара Кендзиор Ўзбекистондаги адлия тизими ҳақидаги фикрларига муносабат билдиришни сўраб интернет муштарийларига мурожаат қилган. Би-би-си ҳам ўз ўқувчиларини Кендзиор хоним фикрларига муносабатларини ўртоқлашишни сўрайди: Сиз нима деб ўйлайсиз, Ўзбекистонда фуқароларнинг ўз ҳақ-ҳуқуқларини билишлари ва талаб қилишларини хоҳламайдиганлар кўпми ёки оз?


Сув ичиш таъбирноманинг талқини - Tushlar-tabiri.uz\nИ - кириллча / С - кириллча\nСув ичиш таъбирноманинг талқини\nСув ичишни орзу қилардим туш табири\nСув етарли даражада тескари белги ҳисобланади, сувни кўрган тушларингиз эса сувнинг тиниқлигига, ундаги аралашмаларга қараб маънога эга. Тушдаги тоза ва тиниқ сув ҳаётда ижобий ўзгаришларга ва ички ҳотиржамликка олиб келади, лойқа ва кир сув эса баъзи шахсий муаммолардан дарак беради ва ғийбатларга олиб келиши мумкин. Тушда сув ичиш нимадан дарак беришини тушуниш учун, ҳар қандай тафсилотларни эслаб таъбирномага қараш керак.\nАёллар ва Велесов таъбирномаларининг таъкидлашича, тушда сув ичиш – бу ўйланган ишларнинг тугатилишидан ва мустаҳкам соғлиқдан дарак берадиган ажойиб белги.\nМиллернинг таъбирномасига кўра, агар тушингизда газланган сув ичган бўлсангиз, у ҳолда ишларингиз олдинга кетади. Бу тадбиркорлар учун жуда яхши туш бўлиб, даромад кўпайишини, янги муваффақиятларни танишувларни, фойдали шартномалар тузишни ваъда қилади. Лекин шунингдек руҳшуноснинг қайд қилишича, бундай натижаларга эришиш учун фурсатни қўлдан бой бермаслик муҳим, чунки омад энг ноқулай вақтда юз ўгириши мумкин. Бошламоқчи бўлган ишларингизни кечиктирманг.\nМусулмонлар таъбирномаси, стакандан сув ичиш соғлиқ билан боғлиқ муаммолардан дарак беради деб ҳисоблайди. Эҳтимол, сиз шифокорга мурожаат қилишингиз ва касалликни эрта аниқлаш учун барча керакли анализларни топширишингиз керакдир.\nТушда лойқа сув ичиш нимадан дарак беради? Керакли одамларнинг аралашувисиз осонликча оғир тушкунликка айланиб кетиши мумкин бўлган ғам ва қайғудан дарак беради. Агар танишлар ва қариндошлар ёрдам бермаса, аҳволингиз эса чидаб бўлмас ҳолатга келаётган бўлса, бу ҳолатда қолманг, руҳшуносга мурожаат қилинг.\nЧанқаб кўп сув ичсангиз, лекин тўймасангиз – молиявий ҳолатингизни яхшилашни, сиз ҳаракат қилган усуллар билан амалга оширишнинг имконияти йўқлигидан дарак беради. Эҳтимол, даромад манбаларини қайта кўриб чиқиш зарур – деб ҳисоблайди Аёллар таъбирномаси.\nТаъбирнома бўйича жўмракдан оқаётган ва ёқимсиз занглаган рангли ёки умуман кир сувни ичиш, туш кўраётган одамнинг орқасидан уни лойга қориш учун атайлаб тарқатиладиган ғийбатлардан огоҳлантириш деб ҳисобланади.\nКераксиз гапларга замин яратиши мумкин бўлган вазиятлардан узоқроқ юриш керак ва ишончсиз одамлар даврасидан қочиш керак.\nМиллерга кўра, кир сувни стакандан ичиш, нимадир ҳақида қайғуришдан дарак беради. Ушбу ҳолат асаб тизимининг бузилишини келтириб чиқариши мумкин. Ҳеч бўлмаганда бир неча кун давомида тинчлик ва дам олиш керак.\nАгар сизга ёмон сувдан чой ёки кофе тайёрлашаётган бўлса, ҳушёр бўлишинигиз, бегоналарга ишонмаслигингиз керак, ишларингизда муваффақиятсизлик кутаётган бўлиши мумкин.\nЯна бир нечта талқинлар\nТушдаги муқаддас сув энг ижобий ишорага эга. Бундай сувни ичиш – бир умрлик мустаҳкам соғлиқдан ёки маънавий такомиллашишдан, фикрлар поклигидан ва ўзи ва табиат билан уйғун ҳолда бахтли ҳаётдан дарак беради.\nШирин сув ёки чой билан чанқоқни қондиришга уриниш, ўз бахтингиз учун беҳуда курашишдан дарак беради. Эзоп таъбирномаси, айнан нимани нотўғри қилаётганингизни тушуниш учун, бир муддат ўзингизни ишлардан четга олишингизни ва барча ҳаракатларингизни қайта кўриб чиқишингизни тавсия қилади.\nСувнинг аниқ талқинини унинг таъмидан ҳам билса бўлади. Тузли сув бошингиздан кечиришингизга тўғри келадиган кўз ёшлари ва қайғудан дарак беради, ширин сув эса аксинча, яхши белги бўлиб уйга илиқлик ва шинамлик олиб келади.\nГришинанинг таъбирномаси ширин сув ичган тушингизни талқин қилади – бу тез кунларда сизга муҳаббат, меҳр ва кўмак берадиган ажойиб инсон билан танишиш белгиси. Агар ҳаммаси яхши бўлса, эҳтимол муносабатларингизни сақлаб қолишга ва муносабатларни янада чуқурлаштиришга: турмуш қуришга ва фарзандли бўлишга эришарсиз.


10:55:46 (GMT +5), Сш, 20 окт 2020\n2020 йил 18 сентябрда бўлиб ўтиши режалаштирилган нотариуслик учун малака имтиҳонини ўтказиш номаълум муддатга қолдирилмоқда.\nХабарингиз бор, Адлия вазирлиги ҳузуридаги Олий малака комиссияси томонидан 2020 йилнинг 18 сентябрь куни хусусий нотариал фаолият билан шуғулланиш ҳуқуқини бериш бўйича малака имтиҳони бўлиб ўтиши режалаштирилган эди.\nОлий малака комиссиясининг ушбу мажлисида комиссия аъзоларининг камида учдан икки қисми қатнаша олмаслиги ҳамда комиссия кворумга эга бўлмаётганлиги сабабли малака имтиҳони номаълум муддатга қолдирилаётганлигини маълум қиламиз.\nМалака имтиҳони куни белгилангандан сўнг, бу ҳақида қўшимча равишда маълумот берилади.\nЎзбекистон Республикаси Ол


«Абу-Сахий» бозорида телефон ўмариш билан шуғулланган аёллар ушланди\n20:35 / 13.07.2017\nТошкентнинг «Абу-Сахий» бозорида телефон ўғрилиги ва пулларни ўмариш билан шуғулланган икки аёл ушланди. Тошкент ИИББ матбуот брифингида маълум қилинишича, 2017 йилнинг 8 июль куни Каттабекова Ҳаёт ва Арипова Севаралар Чилонзор туманидаги «Абу-Сахий» бозорида савдо қилаётган Туроповага тегишли 1 млн 2 юз минг сўмлик «Samsung Galaxy J2», Бобоевага тегишли 1 млн 3 юз минг сўмлик «Samsung Galaxy Duos» телефонини ва Яминовга тегишли 1 млн 4 минг сўм нақд пулларни талон-тарож қилишиб, воқеа жойидан яширинишган. Икки ўғри дугона пул ва телефонлар савдо расталарида қаровсиз қолдирилганлигидан фойдаланиб, хуфёна ўғрилик қилишган.\nШаҳар ИИББ ходимлари томонидан ўтказилган тергов-тезкор ҳаракатлар натижасида Каттабекова Ҳаёт ва Арипова Севаралар қўлга олиниб, улардан телефон аппаратлари ва нақд пуллар далилий ашёлар сифатида олинган.\nМазкур ҳолат юзасидан Чилонзор тумани Ички Ишлар Бошқармаси ҳузуридаги Тергов бўлими томонидан Жиноят кодексининг 169-моддаси 3-қисми (яъни, ўғирлик) аломатлари билан жиноят иши қўзғатилган.\nҲозирда жиноят иши юзасидан дастлабки тергов ҳаракатлари олиб борилиб, айбланувчиларнинг бошқа жиноятларга алоқадорликлари текширилмоқда. Шу муносабат билан, бу каби воқеалардан жабрланганлар бўлса, ички ишлар идораларига мурожаат қилишлари ёки 102 телефон рақамига қўнғироқ қилишлари мумкин.\nТошкент ўғрилик «Абу-Сахий»


hidoyat.uz – “Мовароуннаҳр” нашриётининг сайти - СЎРАГАН ЭДИНГИЗ... (“ИСЛОМ НУРИ” ГАЗЕТАСИ, 2015 ЙИЛ 24-СОН)\nСЎРАГАН ЭДИНГИЗ... (“ИСЛОМ НУРИ” ГАЗЕТАСИ, 2015 ЙИЛ 24-СОН)\n2016 йил 15 феврал\nСаволларга Ўзбекистон мусулмонлари идораси раиси, муфтий Усмонхон Алимов жавоб берадилар\nСавол: Қасамини бузиш каффорати нимадан иборат?\nЖавоб: Аввал қасамнинг турларини билиб олсак. Қасам уч хилдир:\n1) Киши ўтган замонда қилганини қилмадим деб, қилмаганини қилдим деб, қасддан, ёлғон қасам ичса, бу қасам “Ғамус” дейилади. Бу қасамнинг каффорати йўқ. Аммо бундай қасам ичиш улкан гуноҳдир. Пайғамбаримиз (алайҳиссалом): “Катта гуноҳлар: Аллоҳга ширк келтириш, ота-онага оқ бўлиш, одам ўлдириш ва ғамус қасамдир”, деганлар (Имом Бухорий ва Имом Муслим ривояти).\n2) Бир ишни аслида бажармаган бўлса-да, бажарганман деб ўйлаб “бажардим” деб, ё аксинча қасам ичиш “лағв” дейилади. Бу қасамга ҳам каффорат йўқ. Аллоҳ таоло марҳамат қилади: “Қасамларингиздаги беҳуда сўзлар учун Аллоҳ сизларни жавобгар қилмайди...” (Моида, 89).\n3) Киши келажакда бир ишни қилмаслигига ёки қилишга Аллоҳ таоло номи билан қасам ичса, бу қасам “мунъақид” дейилади. Бу қасамга қасам ичувчи содиқ қолиши лозим. Агар уни бузса, каффорат вожиб бўлади. Аллоҳ таоло бундай марҳамат қилади: “...Сидқидилдан боғлаган қасамлар (бузилгани) учун сизларни жавобгарликка тортади. Бунинг каффорати (жаримаси) оилангизни озиқлантириш учун лозим таомларнинг ўртача миқдорида ўнта мискинга таом бериш ёки уларнинг кийимлари ёхуд бир қулни озод қилишдир. Кимки (буларни) топа олмаса, уч кун рўза тутиши (мумкин). Ана шу ичган (ва бузган) қасамларингизнинг каффоратидир. Қасамларингизни асрангиз! Аллоҳ сизларга Ўз оятларини шундай баён қилади, токи шукр қилгайсиз” (Моида, 89).\nДемак, “мунъақид” қасамни бузган киши бир қул озод қилиши ёки ўнта камбағални ҳар бирига фитр садақаси миқдорида садақа бериши ёки уларни ҳар бирига кўйлак ва шалвар бериши керак. Бунга қодир бўлмаса, уч кун кетма-кет рўза тутиши лозим бўлади.\nСавол: Холамни кўргани шифохонага борсам, кўп қон йўқотган бир беморга қон қуйиш учун шифокорлар одамлардан қон гуруҳини сўрашаётган экан. Шариатда бировга қон бериш ҳақида нима дейилган?\nЖавоб: Қон гуруҳи беморнинг қон гуруҳига тўғри келадиган киши касалнинг ҳаёти хавф остида бўлса ва у ерда ўзидан бошқа ҳеч ким топилмаса, унга беминнат ёрдам кўрсатиши жоиз бўлади.


Миллиардер Алишер Усмонов «Пахтакор» учун инвестиция...\n17.08.2018 19:04 2 23938\nРоссиялик ўзбек миллиардери Алишер Усмонов ўтган ҳафта «Арсенал» футбол жамоасидаги барча улушларини сотиб юборган эди.\n«Xabar.uz» манбасининг хабар беришича, Усмонов Тошкентнинг «Пахтакор» клубини ривожланитириш ҳамда клуб стадионини қайтадан қуриш учун 100 млн. доллардан ортиқ беғараз инвестиция киритмоқда.\nАлишер Усманов беғараз маблағларини иқтисодиётимизнинг турли соҳаларига киритиб келган. Хусусан, Олмалиқ тоғ металлургия комбинати, Тошкент металл заводи, Бекобод заводларига ўз сармояларини киритиб, чет элдан мутахассислар жалб қилган. Тошкент шаҳридаги Ислом маданияти маркази ҳамда Самарқанддаги Имом ал-Бухорий халқаро марказлари қурилишига катта миқдорда сармоя киритган.\nАлишер Усмонов Пахтакор инвестиция


Эртаклар оламига тушгингиз келса..\nШаршара томон кетаётгандик. От ўйноқлаб, устидан итқитиб юборай деди. Аммо...\nОстимдаги от пишқириб, ўйноқлай бошлади. Аммо мен юганни маҳкам тутганча, бунга йўл қўймадим. Сал бўш қўйсам, устидан итқитиб юборадиган. Шаррос қуяётган ёмғирдан жонивор ивиб кетган. Шундай бўлса-да, юришдан тўхтамадик. Чор-атроф баҳайбат тоғлар билан ўралган. Пастликда сой шовуллайди. Хаёлда Қодир бахши айтган термалардан бири жонланади:\nТоғлар боши оппоқ қор,\nТинмай берар сувини.\nБир томонда Қашқанг бор,\nГулга буркар юртингни.\n— Жадалроқ юринглар, манзилга тезроқ етиб олайлик, — дейди йўлбошловчимиз. Биз кетаётган ерларда қор кам туради. Ёққан заҳоти эриб кетади.\nЙўлбошловчи манзилга боргунча Қашқадарё вилояти «Ҳисор» қўриқхонасидаги асосий сув манбалари ҳақида гапириб борди. Айтишича, у ерга бориш учун мазкур қўриқхона ҳудудига кириш керак бўлади. Тамшуш номи билан аталувчи дарё Оқсув дарёсининг асосий ирмоғи саналади. Дарё денгиз сатҳидан 3500 метр баландликда жойлашган Хўжақулбарс қояларидан бошланар экан. У Қўқошсой, Зардолисой, Шоюрти, Лайлоқча, Майданак, Юртикалон сингари ўттиз иккидан ортиқ катта-кичик сойликлардан иборат. Қор, ёмғир ва булоқлар суви ниҳоятда зилол. Ҳудудда Кўл, Яккахона, Чангурак, Тамшуш, Сарчашма, Ҳисорак, Саёд ва бошқа тоғ қишлоқларининг пайдо бўлишига айнан дарё ўзанлари сабаб бўлган экан. Узунлиги 104 чақирим масофани ташкил этадиган Танхоздарёда ҳам катта сув оқади. Қоракамар, Алмати, Косатарош, Шўрҳасан, Камар, Оммағон, Хитой, Хазара қишлоқларини обиҳаёт билан таъминлайди.\nЮқорида келтириб ўтилган дарёларга яқин гўшаларда серсув, ажойиб булоқ ва шаршаралар пайдо бўлган. Ана шулардан бири баландлиги 84 метрга етадиган Сувтушар шаршарасидир. Денгиз сатҳидан 2100 метр баландда жойлашган. Кўзингиз катта тош қоя ва қалин арчазорлар ичида жойлашган шаршарага тушиши ҳамон ҳайратда қолишингиз аниқ. Табиат шайдоларини у ўзининг бетакрорлиги ва ноёблиги билан мафтун этади. Сувтушар шаршараси суви муздек, битта-яримта балиқ ҳам кўриниб қолади. Сал нарида қоладиган сарқит умидида одамларга қараб турган чиройли тулкига кўзимиз тушди. Осмонда сузиб юрган ўлаксахўр йирик қушлар пастликка беписанд қараб қўяди...\nЎша куни ўрмончилар қўриқхона ҳудудига ажиб бир гўзаллик бахш этиб турган Ботирбой ва Северцов доимий музликларини ҳам кўрсатди. Анча машаққат чекиб бўлса-да, ўша музликларни томоша қилишга муваффақ бўлдик. У макондаги табиатни, ўсимлик ва ҳайвонот дунёсини тасвирлаш осон эмас. Назаримда, эртакларнинг сеҳрли оламига тушиб қолгандек эдик... Сайёҳлар ҳам бу жойларга катта қизиқиш билдирмоқда.


Европа тикланиш ва тараққиёт банки Киевга 1 млрд евро ажратишга тайёр\n23:22 / 19.04.2017\nЕвропа тикланиш ва тараққиёт банки (ЕТТБ) жорий йилда Украинага иқтисодий ривожланиш эҳтиёжларига 0,5 млрд евродан 1 млрд еврогача маблағ ажратишга тайёр. Бу ҳақда ЕТТБ президенти Сума Чакрабарти маълум қилди.\n"1 млрд евро инвестиция ажратилиши учун 2-3 та катта лойиҳа ишга туширилиши керак. Бироқ бу лойиҳаларнинг барчаси йил охиригача бошланишига ишончим комил эмас. Аммо имкониятлар бор", деб айтган Чакрабарти.\nМутахассис пуллар сармоя қилинадиган асосий йўналишлар орасида энергетика ва энергия самарадорлик, агробизнес ва банк-молия секторини айтиб ўтди.\nЧакрабартининг айтишича, ЕТТБ ўтган йил Украинага 0,5 млрд евро, 2014-2015 йилларда эса 2,2 млрд евро ажратган.\n17:20 / 24.05.2018


Асмоул-Ҳусно/Аллоҳнинг гўзал исмларининг енгил шарҳи Муқаддима | Ислом Нури\nАсмоул-Ҳусно/Аллоҳнинг гўзал исмларининг енгил шарҳи Муқаддима\n2655 марта кўрилган\nКабирул-мутаъал, жалолат, азамат ва гўзаллик соҳиби бўлган, У учун гўзал исмлар ва олий сифатлар, улуғворлик ва камолот бўлган, Аллоҳга ҳамду санолар айтаман. Аллоҳдан ўзга барҳақ маъбуд йўқ, деб гувоҳлик бераман ва Муҳаммад Унинг бандаси ва элчиси деб гувоҳлик бераман.\nАллоҳнинг гўзал исмларини тушуниш, бу хусусдаги фиқҳ, илмнинг шарафли бобларидандир. Балки у "Фиқҳул акбар"дир. Бу илм — дин унинг устига қуриладиган асосдир. Шунинг учун ҳам Қуръони Каримда мана шу асосни мустаҳкамловчи далиллар жуда ҳам кўп ворид бўлди. Қуръонда бирон бир оят йўқ-ки унда Аллоҳ таолонинг гўзал исмлари ва олий сифатлари зикр қилинмаган бўлса. Бу эса мана шу шарафли илмнинг аҳамияти, унинг қадри улуғ эканига, унинг хайротлари кўплигига далолат қилади. Бу илм иймон асосларининг бир асосидир. Дин арконларининг бир рукнидир, пойдеворидир. Ва ҳамда, ислом миллатининг асосларидан бири бўлиб, унинг устига диннинг юксак бинолари ва олий манзиллари қурилади. Инсонлар ўзларининг яратувчилари ва ризқ берувчиларини, йўқдан бор қилувчи бўлган Парвардигорларини билмасларидан туриб ва унинг гўзал исмлари, олий сифатларини, камолоти, жалолaти ва улуғворлигига далолат қилувчи мукаммал сифатларини билмасларидан туриб ва У Ундан ўзга ҳақ мабуд бўлмаган, ёлғиз, ҳақ илоҳ эканлигини билмасларидан туриб қандай қилиб одамларнинг ҳоли яхши бўлади?! Ва инсониятнинг иши тўғри бўлади?! Ва лекин одамларнинг кўпини улар учун яратилган нарсалар улар ўзлари у учун яратилган нарсадан машғул қилиб қўйди. Вужудда бандалар улар учун бир лаҳза ҳам ундан беҳожатлик бўлмаган Раббилари, Яратувчилари, Подшоҳлари, ишларини тадбир қилувчилари ва ризқларини тақдир қилувчи Парвардигорини танишга бўлган ҳожатдан кўра каттароқ ҳожат йўқ. Бандалар учун поклик ва салоҳият фақат Аллоҳ таолони таниш, Аллоҳ таолога ибодат қилиш, ва Унинг ёлғиз Ўзига иймон келтириш билангина бўлади. Шунинг учун ҳам банданинг салоҳиятдан бўлган улуши, унинг мақтов ва санога бўлган лойиқлиги, бу банданинг Рабби субҳанаҳу ва таолони қанчалик таниши ва бу бандани Аллоҳга яқинлаштирадиган тўғри сўзлар ва солиҳ амалларни билишининг миқдорига қараб бўлади.\nШайх Абдурраззоқ ибн Абдулмуҳсин ал-Бадр — ҳафизаҳуллоҳ — Аллоҳ субҳанаҳу ва таолонинг гўзал исмлари хусусида бир китоб жамлаганлар. Бу китобда Аллоҳ таолонинг гўзал исмларидан юздан ортиғини шарҳлаганлар ва ушбу китобни ўқиш, таржима қилиш ва нашр қилиш осон бўлиши учун мухтасар қилганлар.\nБиз ушбу шарафли илмга бу хусусдаги мухтасар-қисқагина шарҳланган китобни дарс қилиб ўрганиш билан киришмоқликни мақсад қилдик. Аллоҳ насиб қилса мухтасарни ўқиб, ўрганганимиздан сўнгра бу китобнинг аслини ҳам ўқиб, ўрганамиз иншааллоҳ.\nАллоҳ субҳанаҳу ва таоло ушбу китобни тасниф қилиб сизу бизга тақдим қилган шайх Абдурраззоқни чиройли мукофотласин ва ушбу амални Ўзи учун холис қилсин ва барчаларимиз учун фойдали қилсин.


Набижон Боқий: “Мағзавакаш” (яна Ғаффор Хотамов ҳақида) « O'zbekiston ERK Demokratik Partiyasi\nНабижон Боқий: “Мағзавакаш” (яна Ғаффор Хотамов ҳақида)\n24 March 2013 - 16:47\nҒаффор Ҳотамов Интернетда хотираларини (“Тақдир ажойиботлари”) эълон қилгани тўғрисида Тошкентда мишмиш тарқалганига анча бўлди.\n“Сиз нима дейсиз?” деб Би-Би-Си ходими Паҳлавон Содиқ савол берганда: “Мен ўқиганим йўқ. Ғ. Ҳотамов ёзган мағзаваларни ҳатто “Ёшлик” журналида бирга ишлаб юрган кезларимиз /1985-1989 йиллар/ ўқимасдим. Менга қизиғи йўқ”, деганман. Кейин акахонимиз Хуршид Даврон ҳам Ғ. Ҳ. мағзавасини ўқиб кўришни маслаҳат берди: “Билиб қўйиш керак”, деди. Яна ўз гапимдан қайтмадим. Бекзод, Аслиддин деган бўлажак файласуф укаларим: “Э-э, Набижон ака, Ғ. Ҳ. хотираномасида Сиз тўғрингизда ҳам айтиб кетган, илгари Абдулла Қаҳҳорни ҳимоя қиларди, кейин Абдулла Қодирий тўғрисида “Қатлнома” деган китоб ёзди, деган. Ўқидингизми?” дейишди. Йўқ, дедим, ўқимадим.\nБоз устига, мен Интернетни титкилаб ўтиришни ҳамон ўрганмадим. Озар кизкардашим Гулорага албатта билги саярдан фойдаланишни ўрганаман деб жиддий ваъда берганимни эсласам, ҳамон хижолат бўламан. Тез орада билги саярдан фойдаланишни албатта ўрганаман. Яхши ният қилиб электр-почта ҳам очиб қўйдим.\nБир кун қарасам, Ғаффор Ҳотам хотирасидан айнан менга тегишли парчани кимдир /албатта, таниш-билишларим/ “почта қутиси”га ташлаб қўйибди. Ниҳоят, Ғ. Ҳ. “эжоди”ни ўқишга мажбур бўлдим.\nҒаффор Ҳотам узоқ йиллар давомида Ўзбекистон Президенти девонида хизмат қилган. Ўша жойда ишлаб юрган пайтларида Шодиқул Ҳамро деган шогирди билан биргаликда ҳар хил буюртма ҳужжатли фильмларнинг сценарийсини ёзиб, суратга олиш жараёнида ҳам фаол қатнашади.\nВақтли матбуотда Ғарбдаги атеистик гуруҳлар ўйлаб топган ҳар хил “диний оқимлар” тўғрисида мақолалар ёзиб ўзининг асл башарасини кўрсатган. Ҳатто қамоқда ётган бегуноҳ йигит номидан бўҳтон мақола ёзиб “Туркистон” газетасида эълон қилган. Ғаффор Ҳотам Девонда ишлаб юрган чоғларида ўзига берилган ва берилмаган ваколатдан фойдаланиб қандай қилмишларга қўл урган бўлса, келажакда ҳамма ишлари учун албатта жавоб беражак. Миллатга қарши қилинган жиноят ҳеч қачон унутилмайди.\nЭнди Ғаффор Ҳотам “ижоди”дан иқтибос келтираман:\n“Ҳатто бир куни Набижон Боқий деган болапақир ўша қиссада қўли қон экани очилиб қолган “земляг”ини ҳимоя қилиб, қийшайиб олдимга кирган, сен Қодирийни осмонга кўтариб, Қаҳҳорни ерга ураяпсан! Мен сенга Қодирийнинг ҳам қўли қон эканини исботлаб бераман, деб ўдағайлаган.\nМен иш столи устида уюлиб ётган ашёвий далилларга ишора қилдим.\n– Мен учун уям, буям бир, – дедим унга. – Лекин ҳақ гап айтилиши керак! Одамлар кимнинг қўли қон эканини билсин!\nЎшанда у бир йилдан ошиқ махфий хизмат архивида босим билан ўтирган,\nкўрмаган ҳужжати қолмаган, албатта, лекин қайтиб Қодирий, Фитрат ва Чўлпон ҳақида бепаллаки гап айтишга журъат қила олмаган! ”\nАбдулла Қаҳҳорнинг 80 йиллик санаси 1987 йилда Ўзбекистонда тантанали равишда нишонланган. Адиб 1968 йилда вафот этган; дафн маросимида устоз васиятларини эл-юртга ошкор этиб қўйган Шуҳрат домла то Шароф Рашидов ўлгунча рўшнолик кўрмаганини адабий жамоатчилик жуда яхши билади. Ўз-ўзидан равшанки, 1968 йилдан кейин Қаҳҳорнинг туғилган кунлари фақат “оилавий даврада”, аниқроғи, Лопатин кўчасидаги ҳовлисида нишонланарди. Ниҳоят, 1987 йилда жамоатчилик ёзувчи юбилейини ошкора нишонлайди. “Ёшлик” журналида Қаҳҳор юбилейи муносабати билан материаллар уюштирилади: Тоғай Мурод, Нурали Қобул, Мурод Муҳаммад Дўст каби ёзувчилар Абдулла Қаҳҳор тўғрисида кичик-кичик мақола ёзиб беради. Буюртма мақолалар журналнинг санъат ва Танқид бўлими /мудири Нуруллоҳ Отахонов/ орқали босмага тайёрланади. Ўша пайтларда журнал Проза бўлимининг мудири бўлган Ғ. Ҳотам гўё четга сурилиб қолади; албатта, бундан ўкинади ва бош муҳаррир Омон Матжонга арз-дод қилади, кабинетига кириб бир неча марта “йиғлаб” чиқади, сўнг уюшма раиси Одил Ёқубов ҳузурига бориб ҳам “йиғлаб” келади. Аслида, “Совет Ўзбекистони” газетасида қаламқош Эътибор Охунованинг коммунист-дастёри бўлиб юрган Ғаффор Ҳотам “Ёшлик” журнали Проза бўлими мудири вазифасига Одил Ёқубовнинг тавсияси асосида тайинланади. Ғафор Ҳотам ўша пайтлардаги ёзувчи-шоирлар орасида коммунистик партия сафига ўлиб-тирилиб аъзо бўлиб олган иккита қаламкашдан биттаси эди /иккинчиси ҳозир “Адабиёт” ҳафтаномасини бошқаряпти.\nХуллас, Қаҳҳорнинг юбилейи ҳам ўтади. Ғаффор Ҳотам юрагида муштдек тош қолади. Ўша тошни кундалик дафтарига қайд этиб қўяди, сўнг унга “земляк-юртдош” деб ном беради. Агар Ғаффор Ҳотам мезони бўйича ҳукм чиқарилса, чоки чокига тўғри келмайдиган ҳақиқат рўй беради: камина кейинчалик “юртдошларим” бўлмиш Иброҳимбек лақай ва Анвар пошонинг Шарқий Бухородаги /ҳозирги Тожикистонда/ фаолиятини ўрганиш учун Душанбе шаҳрида, лақайларнинг қишлоқларида уч йил /1990-1991-1992/ яшаганман. Мен Фарғонада туғилган бўлсам, Иброҳимбек Шарқий Бухоронинг Кўктош қишлоғида туғилган, Анвар пошо эса Истанбулда туғилган…\n“Ёшлик” журнали Тошкентнинг Қатортол кўчасида жойлашган эди. Редакцияга Хондамир Қодирий тез-тез келиб турарди. Мен унга “Огонёк” журналининг қатағонга учраган рус ёзувчилари тўғрисида ҳаққоний мақолалар эълон қилинган сонларини бериб: “Адангизга айтинг, у киши Абдулла Қодирий ҳақидаги аччиқ ҳақиқатларни ёзиб қўйсинлар, бугун бўлмаса, келажакда ҳамма ҳақиқат барибир айтилади”, дердим. Хондамир Қодирий ҳозир мен ёзган гапларни тасдиқлаши ёки рад этиши мумкин. Ғаффор Ҳотам кундалигига ёзиб қўйган қайдномага илова тарзида менинг “тилим”дан: “Қодирийнинг қўли қон эканини исботлаб бераман”, деган гапни ёзган бўлса, унинг мантиққа зид эканини билмаслик учун одамнинг эсипаст бўлиши керак.\nҒ. Ҳотам “Ёшлик” журналига ишга келмасидан олдин /1985 й./ адабий жамоатчилик орасида доимо йиғламсираб юрадиган тақлидчи қаламкаш сифатида ном чиқаради. Гоҳ Тоғай Муродга, гоҳ шоир қўшнисига ошкора тақлид қиларди. Ўз ишини битириш учун Одил Ёқубовдек ҳар дақиқаси ҳисобда бўлган катта адибимизни ҳуда-беҳуда безовта қилаверарди. Кўнгилчан О. Ёқубов бир оқшом нашриёт Проза бўлими ходимининг /Н. Қ./ хонадонига сим қоқиб: “Нега Ғаффор Ҳотамовди китобини чиқармаяпсиз? Нега ёш талант йўлига ғов бўляпсиз?” деб қўполроқ ҳазил қилади. Сабаби тушунтирилгач, соддадил Одил оқсоқол: “Ўзи ғализ ёзадиган бўлса, анасини…. шу Ғаппардиям, тузатиб ёзсин-да! Айтинг ўзига! Лола Тожиевага (бўлим мудираси) ўзим тушунтириб қўяман”, деб трубкани жойига қўяди. Одил Ёқубов доим ҳақиқатнинг ёнини оларди: агар “йиғлоқи” шогирди ноҳақ бўлса, зинҳор-базинҳор унинг ёнини олмасди. Аксинча, кўпчиликнинг олдида ҳам “ҳе-е анангди….сениям!” деб болохонадор этиб сўкиб қоларди. Ғаффор Ҳотам устоз Одил Ёқубов неча марта онасини бўғоз қилиб қўйганини ҳам “кундалиги”га қайд этиб қўйган бўлса, ҳойнаҳой, маҳрам гапларни меросхўрлари вақти-соати келган пайтда кенг жамоатчиликка маълум қилса керак.\nДарвоқе, Ҳабибулла Қодирий умрининг охиригача /1988 йил 31декабр/ тўлдирган, қайта ишлаган “Қодирийнинг сўнгги кунлари” хотира қиссаси “Ёшлик” журналининг 1989 йил №4 сонидан берила бошлаган. Бу ҳужжатли қисса Публицистика бўлимидан эмас, Ғ. Ҳотам мудир бўлган Проза бўлимидан босмахонага туширилади. Чунки у пайтларда учта бўлим мудири, хусусан, Санъат ва Танқид бўлими мудири Нуруллоҳ Отахонов, Шеърият бўлими мудири Равшан Файз /худо раҳмат қилсин/, Публицистика бўлим мудири Н. Боқий бош муҳаррир Омон Матжон номига: “Биз иккиюзламачи, мунофиқ, тутуруқсиз раҳбарнинг қўл остида ишлашни ўзимиз учун ор деб биламиз”, деб ариза ёзиб топширган эдик. Ҳақоратомуз ариза ёзишимизга сабаб – Ғаффор Ҳотамнинг фисқ-фасодлари, чақимчилиги туфайли Омон Матжон билан бизнинг муносабатимиз бузилади; Омон ака Ғаффорқулнинг ноғорасига ўйнай бошлайди. Натижада учта бўлим мудири бирваракай ишдан бўшашга қарор қилдик. Жанжал бир неча ой давом этади. Комсомол Марказқўмида бўлиб ўтган “давра сухбати” чоғида Нуруллоҳ Отахонов билан Равшан Файзга икки-уч хонали квартира бериладиган вақт яқин қолганини эслатишиб, “аризани қайтиб олинглар, Омон Матжон ҳам энди яхши раҳбар бўлади”, деб бизни ишонтиришади /ЎзЛКСМ раҳбари Азиз Носиров, мафкуравий ишлар бўйича котиби Абдурашид Қодиров эди/. “Қўғирчоқ-одам ўзгармайди, Омон Матжон фитначи-хушомадгўй Ғаффорқул қўлида қўғирчоқ бўлиб қолган”, деб узр айтганмиз. Учта бўлим мудирининг бирдан ишдан кетиши фавқулодда ҳодиса бўлиб, Москвада ҳам акс садо бериши мумкин экан. Шу боис аризани алоҳида-алоҳида ёзиб беришимизни шахсан А. Қодиров қайта-қайта илтимос қила бошлади: “Бўпти, оғайнилар, сизлар принцип учун шу аризага Омон акага қўл қўйдириб, айбини бўйнига қўйиб ишдан бўшаб кетишни истаяпсизми, бўпти, мен Омон Матжонга имзо чектириб бераман, фақат битта-битта ёзасизлар…” Музокара узоқ давом этади: Омон Матжон билан салом-аликни йиғиштириб қўйган эдик; баъзан лифтга чиқаверишда рўпара келиб қолсак, бечора раҳбар биринчи бўлиб салом бериб юборарди, лекин биз алик олмасдик / “жоҳилият” замонлари эди-да!/. Ғаффор Ҳотам кабинетига чиябўриларни тўплаб ўтирарди. Бир гал Ҳамроқул Асқарни ширакайф ҳолатида менинг хонамга киритиб юборади; Ҳамроқул жанжал қилади: “Нима учун эссемни журналга чиқармаяпсиз?!” деб ўдағайлаб қолади. Мен унга биттама-битта чиқишни, Ғаффорқулни эса “секундантлик” қилишга таклиф этганман. Ҳамроқулни шериклари судраб Ғаффорнинг хонасига опкириб кетишади. Ўша куни Ғаффор қорасини кўрсатмайди. Умуман, Ғаффор мендан ўлгудек қўрқарди; юзма-юз гаплашиб қолсак товушига дарҳол йиғламсираган оҳанг бериб, кўзларида ёш ҳалқалана бошларди. Энди ўйлаб кўрсам, уни шу қадар ёмон кўрар эканманки, агар ортиқча гап қилса… Мен ундан жирканардим, ҳазар қилардим ундан. Унинг кабинетига қадам қўйиш нари турсин, ҳатто ялтоқи башарасига қарашни ҳам ўзимга эп кўрмасдим. У билан на Қаҳҳор ҳақида, на Қодирий тўғрисида гаплашишни илгари ҳам, ҳозир ҳам тасаввур этолмайман. Муқаддас мавзуда фақат тоза одамлар билан суҳбатлашиш мумкин, ичи қора одамлар билан муқаддас мавзуда гаплашилса, нафақат мавзу, ҳатто одамнинг ўзи ҳам кирланиб қолади.\nОхири Омон Матжон барибир ўша аризамизга имзо чекиб берган…\nШу ҳолига Ғ. Ҳотам шуҳратпараст эди. Ялтоқилик қилиб юриб ўз номзодини бир неча марта ЎзЛКСМ /комсомол/ мукофотига тавсия эттиради. Унинг номзоди қўйилган йили ўтган йилдан қолиб кетган номзод комсомол мукофотини олиб кетади. Бор гап шу. “Қолдиқ” номзод лозим топилса, келаси йили мукофот билан сийланарди. Анъана шунақа эди. Бундай ҳодисани “уюшган жиноятчилар гуруҳи” томонидан амалга оширилган тадбир этиб кўрсатиш ёки кўриш учун одам восвос касалига йўлиққан бўлиши керак. Чунки “уюшган жиноятчи” бўлиш учун одамга отнинг калласидек юрак керак. Агар Ғаффор Ҳотам ўша одамларда отнинг калласидек юрак борлигини билганда борми, зинҳор-базинҳор “кундалик” саҳифаларида уларни бадном этмаган бўларди.\nЧамаси, “валинеъматлари” Ғ. Ҳотамга комсомол мукофотини нақд этиб қўяди. Аммо ҳеч кутилмаганда “пистирмада ётган” эски номзод мукофотни илиб кетади. Ғ. Ҳотам комсомол мукофоти олиш учун жон куйдириб юрган кезларда комсомол аллақачон ўзини бадном қилиб, эл-юрт орасида обрў-эътибори путурдан кетган эди. Хусусан, 1988 йилнинг охирида Ғ. Ҳотам “лауреат” бўлади; дарҳол “Ёшлик” журналида (№12 сонида) кулиб турган сурати билан “табрикнома” эълон қилинади. Журналнинг иккита олдинги №10 сонида эса “Комсомолнома” рукни остида ЎзЛКСМ Марказқўмининг котиби Абдурашид Қодировнинг “Машаққатли йўл” номли суҳбати эълон қилинади. Суҳбатни Н. Боқий уюштиради. Марказқўм котиби мана бундай саволларга жавоб беришга мажбур бўлади:\n“М. Сизнинг назарингизда, ЎзЛКСМ 70 йил мобайнида эришган энг катта Ғалаба /таъбир жоиз бўлса, албатта/ нимадан иборат?\nМ. Энг катта мағлубият-чи?\nА. Қ. Афсуски, жамиятимизнинг виждони бўлмиш журналистлар ҳам турғунликни улуғлашга ўзларининг “камтарона ҳиссалри”ни қўшдилар. Ҳеч кимни хафа қилмоқчи эмасман, лекин беихтиёр кўз олдимда бугунги кунда шармандаси чиққан кимсалар ҳақида ёзилган очерклар, романлар, студияларда яратилган кинофильмлар намоён бўлади. Бироқ, ҳақиқатга тик қараш керак; турғунлик йилларида ёшлар ўртасида комсомол ташкилотининг роли пасайгани рост – бу жуда ҳам жидий мағлубиятдир.\nМ. Кўпинча комсомол ташкилотлари бўлғувси порахўрларни, мансабпарастларни “тарбиялайдиган мактаб” бўлиб қолган экан /Атайлаб мисол келтирмадик. Чунки район миқёсидаги порахўрни мисол қилиб кўрсатсак, область миқёсидаги порахўр хафа бўлиши мумкин. Область миқёсидаги порахўрни кўрсатсак, республика, Иттифоқ миқёсидаги порахўрлар ўпкалаши аниқ!/. Нега?… Ҳозир комсомол ташкилотларида XXI асрнинг рашидовлари, каримовлари /Бухоро вилоятининг порахўрлик айби билан қамалган собиқ обком котиби Абдувоҳид Каримов назарда тутиляпти: изоҳ меники – Н. Б. / “малака ошириб” юришмаяптими? /Сиздан илтимос, ушбу саволга виждонан жавоб берсангиз; негаки, ушбу жавобингиз “Ёшлик”да эълон қилинади, яъни, журнал тахламини XXI аср архившунослари обдан мутолаа қилиб, тегишли хулосалар чиқаришади, демакки, сизга ҳам объектив баҳо бериши турган гап./\nА. Қ. “Комсомол ташкилотлари бўлғувси порахўрларнинг мактаби” деган гапни биринчи марта эшитаётганим йўқ. Ҳақиқатан, турғунлик даврида, айрим жойларда ҳозир ҳам, амалдор шахслар комсомолдан ўтган… Мен XXI аср ёшлари билан юзма-юз келишдан сира қўрқмай, улар қаршисида виждонан жавоб бераман: қайта қуриш даврида курашда тобланган комсомол кадрларга келажакда халқ ҳам, партия ҳам ишонч билан суяниши мумкин!\nМ. Биз Ўзбекистон комсомолининг “шонли йўл” билан қисман танишдик. Комсомолнинг “шонли йўл” десак инсофсизлик бўлар-у, аммо бичиб-тўқилган, сохта, дабдабали “илмий-тарихий асарлар” билан танишганимиз рост. Хуллас, комсомол тарихи қайта ёзиладими? Архив устига миниб, ҳақиқатни монополия қилиб олган, “зукко, синалган донишмандлар” томонидан ёзиладими? Ўшалар томонидан ёзилса, уни ҳақиқий тарих деб бўладими?\nА. Қ. Менимча, комсомолнинг “шонли йўли” сўзларини қўштирноқ ичига олиб ёзиш, юмшоқ қилиб айтганда, инсофдан эмас. Шахсан мен шонли йўл деган сўз бирикмасини қўштирноққа олмасдан, балки фахрланиб айтаман…\nМ. Мана, қуйи комсомол ташкилотларида бир оз жонланиш пайдо бўлди. Аммо бу жонланиш гўдакнинг ўзини ўзи юпатишига ўхшаб қолмаяптими? /Илгари унинг оғзига сўрғич солиб қўйишарди, энди у ўзи солиб оладиган бўлди. Ҳаракатда ўзгариш бор, лекин натижа ўша-ўша: ҳамон оғзида сўрғич./\nА. Қ. Мамлакат комсомоли ўзининг 70 йиллигига тайёргарлик кўрмоқда. Босиб ўтилган йўл силлиқ бўлган эмас, машаққатли довонлардан тирмашиб ўтишга ҳам, дараларда йиқилишга ҳам тўғри келган…” /3-4 бетлар/\nМарказқўм котибининг суҳбати журналнинг №10 сонида эълон қилингач, орадан икки ой ўтар-ўтмас Ғ. Ҳотамов комсомол мукофоти билан тақдирланади ва тишининг оқини кўрсатиб турган сурати ва ўз қўли билан ёзган “табрикнома” №12 сонда босиб чиқарилади:\nМукофотпараст, шуҳратпараст, қўрқоқ, доим йиғламсираб юрадиган ва йиғламсираб гапирадиган гўрсўхтанинг “кундаликлари”га ишонса бўладими? Унда қайд этилган воқеа-ҳодисалар “аслига тўғри” бўлса ҳам, лекин ўша воқеа-ҳодисалар талқини соғлом ақл-идрокка мос келадими? Ақли расо одам, наҳотки, ақли ноқис эканлиги яққол кўриниб турган Ғ. Ҳотамовнинг ҳукм-хулосаларига ишонади?..\nКимдир /балки Нортўхта Қиличдир/ Ғ. Ҳотамни биринчи бўлиб “Мағзавакаш” деб атади. Тоғорада мағзава кўтариб юрадиган, уни гоҳ ўз бошидан, гоҳ бошқалар бошидан тўкадиган эсипаст кимса қиёфасини ёзувчи оғамиз кўз ўнгимизда жонли гавдалантириб берди. Мен ҳам ўша образ-тимсолни бажонидил қабул қилдим; оғамиз топган ифода-образ киши хотирасига бир умр муҳрланиб қолади.\nМен Ғ. Ҳотам “кундаликлари”да ўзимга алоқадор парчага жавоб тариқасида ёзганим мақолага “Мағзавакаш – 2” деб ном қўйдим. Эшитишимча, кимдир Ғ. Ҳотамнинг хотираномасини “Баландпарвоз пастлик” деб баҳолабди. Тўғри баҳо берибди. “Мағзавакаш” атамаси ҳам Ғ. Ҳотам кўкрагига комсомол мукофотининг нишони каби тўғноғичдек ёпишиб қолгусидир! Омин.\n2012 йил 21 август


Интервью » Страница 5 » Lochinlar.UZ\n» Интервью » Страница 5\nИсроилов: «Бу йил кучли «Навбаҳор»ни кўришади»\n"Навбаҳор" жамоаси футболчиси Абдужамол Исроилов ҳам ўтган мавсумни жароҳат сабаб ўтказиб юборишига тўғри келди. Ҳозирда спорт формасига қайтаётган маҳоратли ярим ҳимоячини суҳбатга чорлаш асносида ҳозирги ҳолати ҳақида ҳам маълумот олдик.\n«Навбаҳор»да бош мураббий бўлиш орзуим!»\nЎтган йилги мавсум якунланганидан сўнг, раҳбарият бир қанча мураббийлар билан музокаралар ўтказишди. Ўз навбатида, «Навбаҳор» бош мураббийлигига Отабек Ғуломхўжаев ҳам таклиф этилган экан!\nЎринбоев: «Тарихда қолганимдан хурсандман»\n“Навбаҳор” якунланган мавсумда юбилей – 1400-голига Coca Cola Cуперлигасининг 23-туридан ўрин олган “Навбаҳор” – “Сурхон” учрашувида жамоамизнинг маҳоратли ҳужумчиси Забиҳилло Ўринбоев муаллифлик қилганди.\nҲошимов: «Янги мавсумда ҳам Намангандаман»\nТурғунбоев: «Хорижда ўйнамоқчиман»\n“Навбаҳор” етакчиси Азизбек Турғунбоевга ҳар доим яхши таклифлар бўлган ва бу ҳол давом этмоқда. Ҳозирда ҳам иқтидор эгасига жиддий қизиқишлар бор. Аммо унинг ўзи кўпроқ легионер сифатида хорижда тўп суришни маъқул кўрмоқда.\nҲошимов: "Ўзбекистонда ёши "урилган" футболчилар кўп"\nНаманганнинг «Навбаҳор» клуби футболчиси Даврон Ҳошимов Россиянинг «Евро-Футбол.Ру» сайти журналисти Сергей Румянцев билан Остон Ўрунов ҳақида суҳбатлашди.\nҲасанов: «Бутун жамоа номидан мухлислардан узр сўрайман»\nЎзбекистон кубогининг чорак финалидан ўрин олган “Навбаҳор” – “Насаф” (1:2) жамоалари ўртасидаги учрашувдан кейинги матбуот анжуманида “Навбаҳор” бош мураббийи вазифасини бажарувчи Нўъмон Ҳасанов иштирок этиб, ОАВ ходимларининг саволларига жавоб берди.\nЎринбоев: «Кубокка эга чиқмоқчимиз»\nБугун бўлиб ўтадиган Сoca Cola Ўзбекистон кубоги чорак финалидан ўрин олган “Навбаҳор” – “Насаф” клублари ўртасидаги учрашувдан олдин жамоамизнинг маҳоратли ҳужумчиси Забиҳилло Ўринбоев бўлажак баҳс борасидаги фикрлари билан ўртоқлашди.\nНўъмон Ҳасанов ўйиндан сўнг нима деди?\nЎзбекистон кубоги нимчорак финалидан ўрин олган "Оқ-тепа" - "Навбаҳор"(0:2) учрашувидан сўнг меҳмонлар бош мураббийи Нўъмон Ҳасанов фикрларини билдириб ўтди.\nСаматов билан сиз кутган интервью!\n“Навбаҳор” ПФК вице-президенти Отабек Саматов мухлисларнинг қизиқтирган саволларига жавоб берди.


Ҳамма нарсага улгуриш ва ҳеч чарчамаслик учун нима қилиш керак? » Ўзбекистон янгиликлари – Zamin.uz\nҲамма нарсага улгуриш ва ҳеч чарчамаслик учун нима қилиш керак?\n25 апрель 2017, 17:39\nҲамма нарсага улгуриш учун биринчи навбатда қилинадиган ишларни олдиндан режалаштириш лозим. Агар сиз ҳалигача кунни режалаштиришни билмасангиз, унда буни ўрганишнинг вақти келди!\nБир варақ қоғоз олинг ва эртанги кун қилишингиз керак бўлган энг муҳим ишларни ёзиб чиқинг. Шундай ишлар бўладики, улар ҳеч кўзингиз олдидан кетмайди, лекин уларни бажариш кейинга сурилаверади. Эртага қиламан деб ўйлайсиз. Эртаси куни ҳам эртага қолдирилади ва бу шундай давом этаверади. Айнан шундай қилиш нотўғри.\nҲаммасини режалаштирган ва муҳимлиги бўйича жойлаштирган бўлсангиз, энди бу ишларни бажариш вақти келди. Бажариш режасини тузинг: айнан нимани бажармоқчисиз, қайси кунлари ва вақтларда, бу ишларни бажаришга қанча вақт сарфлайсиз. Бу жуда муҳим!\nКейинги қоида – битта нуқтани кўзланг. Бу нимани англатади? Ҳеч қачон бир вақтнинг ўзида бир нечта иш бажарманг. Агар бир ишга киришган бўлсангиз, диққатингизни тўлиқ шу ишга қаратинг. Телефонни ўчириб қўясизми ёки хонани ёпиб оласизми – сизга ҳеч нарса халал бермаслиги ва чалғитмаслиги керак.\nЯна бир қоида – масъулиятни ҳис қилинг. Ҳар бир ишнинг муддати бўлиши керак ва агар сиз буни белгиламаган бўлсангиз демак, сиз масъулиятни ўзингизга олмагансиз.\nОхирги қоида – беҳудага вақтни олувчи нарсалардан воз кечинг. Вақтни беҳуда олувчилар ҳаммада ҳам бор. Қимматли вақтингизни олган, лекин фойда келтирмаган нарсаларни бир бошдан ёзиб чиқинг. Масалан, телефон орқали суҳбат, сериаллар, ижтимоий тармоқлар ва ҳоказолар. Ишга киришаётганингизда бу рўйхатдагилардан ҳеч бири сизни чалғитмаслигига ишонч ҳосил қилинг.\nЯнгиликлар » Ҳаёт тарзи » Ҳамма нарсага улгуриш ва ҳеч чарчамаслик учун нима қилиш керак?\n16:04 Ҳаммасига улгуриш учун 4 маслаҳат\n11:23 Жисмоний машқларни ҳафтасига неча мартадан бажариш керак?\n23:09 Ҳаётингизни енгиллаштирувчи кичик одатлар\n21:39 Бир вақтнинг ўзида бир нечта ишни бажариш мумкинми? Илмий жавоб\n01:56 Орзуга етишмоқчи бўлсангиз, вақтни тўғри тақсимлашни ўрганинг\n14:30 Дангасаликдан қутулиш сари 7 қадам


Самарқандлик сайловчилар депутат билан келган масъулнинг жавобидан қониқмади - zarnews.uz\nСамарқандлик сайловчилар депутат билан келган масъулнинг жавобидан қониқмади\nМасъуллар шунингдек, бетон устунлар етказиб берувчи корхонадан шаҳар электр тармоқлари корхонаси 7 миллиард сўм қарздорлиги маълум қилинди.\nБу воқелик халқ депутатлари вилоят Кенгаши депутати Азиз Ахроровнинг Самарқанд шаҳридаги Сўзангарон, Абдулла Қаҳҳор, Ғофур Ғулом ва Боғи Феруза маҳалласи сайловчилари билан учрашувда кузатилди.\nМулоқотда шаҳар электр тармоқлари корхонаси, газ таъминоти бўлими, ободонлаштириш бошқармаси, “Сувоқова” ДУК филиали ҳамда ИИОФМБ йўл ҳаракати хавфсизлиги бўлими ходимлари ҳам иштирок этди.\nСамарқанд шаҳар 3-туғруқҳона ёнидаги Андижон ва Амир Шоҳмурод кўчалари кесишмасига светофор ўрнатиш юзасидан қилинган мурожаатга ИИОФМБ ЙҲХБ бошлиғи ўринбосари Азамат Набиев бу иш келгуси йил 2-чорагига қадар амалга оширилиши белгиланганлигини маълум қилди.\nҒафур Ғулом маҳалласи ҳудудидаги яроқсиз ҳолатга келган 170 та симёғочни бетон устунларга алмаштириш масаласи бўйича шаҳар электр тармоқлари корхонаси ходими Холбой Холматов қуйидагича изоҳ берди:\n- Самарқанд шаҳрида бундай устунлар Қашқадарё вилоятидан олиб келинади. Бугунги кунда таъминотчи корхонадан 7 миллиард сўм қарздорлик юзага келган. Самарқанд шаҳрининг Хишрав қўрғонида бетон симёғочлар ишлаб чиқариш заводини ишга тушириш режалаштирилган. Завод ишга тушса, муаммолар ўз ечимини топади.\nГаз босимининг пастлигидан қилинган шикоятга шаҳар газтаъминоти бўлими ходими Ғофур Юлдошев томонидан берилган жавобдан аҳоли ва депутат қониқмади.\nЯна бир мурожаатда билдирилишича, Абдулла Қаҳҳор маҳалласининг Ҳамза кўчасида сув йўли хусусий корхона томонидан сунъий равишда тўсиб қўйилганлиги ҳамда ирригация тизими ариқ ва қувурлари турли чиқиндилар билан тўлиб қолиши оқибатида ёғингарчилик мавсумларида ўнлаб хонадонларни сув босади. Ушбу масала депутат томонидан маҳалла фаоллари, шаҳар ободонлаштириш бошқармаси бошлиғи ўринбосари Анвар Саидов иштирокида жойига чиқиб ўрганилди.\nУчрашувда сайловчилар томонидан кўтарилган барча муаммолар юзасидан мутасадди ташкилотларга депутатлик сўрови юборилиб, ижроси назоратга олинадиган бўлди.\nO‘zLiDeP вилоят кенгаши ахборот хизмати.


Аллегри «Ювентус»га беш футболчини чақирмоқчи. Улар орасида Погба ва Пьянич ҳам бор\n«Ювентус» бош мураббийлигига қайтган Массимилиано Аллегри Турин клубига қайси футболчиларни чақирмоқчи экани маълум қилинди.\nCorriere dello Sport нашрининг ёзишича, Аллегрининг шорт-листидан Мауро Икарди («ПСЖ»), Душан Влахович («Фиорентина»), Миралем Пьянич («Барселона»), Поль Погба («Манчестер Юнайтед») ва Мануэль Локателли («Сассуоло») сингари ўйинчилар жой олган. Италиялик мураббий Пьянич ва Погба сингари собиқ шогирдларини Туринга қайтаришни истамоқда.\nШунингдек, клуб «Марсель»да тўп сураётган Аркадиуш Милик ва Мемфис Депайни ҳам ўз сафига қўшиб олишни истамоқда. Депай «Барселона»га ўтмаса, Турин жамоаси сафига ўтиши кутилмоқда.\nАввалроқ, «Юве» Роналду билан хайрлашмоқчи экани, португалиялик ҳужумчи Аллегрининг режаларидан ўрин олмагани ҳақида хабар берилгач, «МЮ» Погбани Роналду билан алмашишга тайёрлиги ҳақида айтилганди.